text:
Números 20
Karkat umajj jalsutapa
(Ex 17.1-7)
1Marat mä phajjsi sarakquipansti, israelitanacajj Zin sat wasararuw puripjjäna; take marcpachaw Cades sat chekana kamarapjjäna. Ucanwa Mariajj jiwjjäna, ucanaracwa imantatäjjäna.
2Jakenacasti jan uma utjatapatsti, takpachani tantachasisinjja, Moisés uqhamarac Aarón contra arsusiñataquiw sartasipjjäna. 3Moisesarojj sapjjänwa:
—¡Walïsapanwa jiwarapjjañanacajjajja, Tatitojj mayni israelitanacar jiwarayqui ucanacampi chica! 4¿Cunataquis jumanacajj Tatitun marcapar aca wasarar irpanipjjta? ¿Munapjjtati nanacana, uywanacajjansa aca wasaran jiwarapjjañanacajja? 5¿Cunataquis Egiptot irpsunipjjesta aca ajjsarcañ wasararu puriyaniñcama? Acansti janiw cunas yapuchañjamäquiti, janiw higo kokanacasa, ni uva yapunacasa, ni granado kokanacasa utjquiti; ni umasa umt'añatac utjquiti —sasa.
6Moisesampi Aaronampisti jakenacatjja jithektapjjänwa, Tatitumpi Jiquisiñ Carpana mantañaparuw sarjjapjjäna; ucqhansti oraker puriñcamaw p'ekenacap alt'apjjäna, ucatsti Tatitun jach'a cancañapaw uñstäna. 7Ucatsti Tatitojj Moisesarojj sänwa:
8—Jach'a thujrum catum, ucatsti Aarón jilaman yanapapampejj takpach marcaru tantachthapim. Ucatsti take jakenaca nayrakatanjja karkaru parlam uma churañapataqui, ucatwa uñjäta karkat uma mistuniri, jupanacan uqhamarac uywanacapan umt'apjjañapataqui.
9Moisesasti Tatitun nayrakatapatwa thujrup aytanïna cunjämtejj jupajj siscatayna uqhama. 10Ucjjarusti Moisesampi Aaronampejj take jakenacaruw tantachthapipjjäna karka nayräjjana, Moisesasti sänwa:
—Ist'apjjam Tatitu contra sayt'asir jakenaca, ¿aca karkatti uma apsuñäni umarapjjañamataqui? —sasa.
11Moisesasti uca arunac arsusinjja amparap altoruw aytäna, ucatsti pä cutiw thujrupampi karkaru jisctäna, ucatsti walja umaw jalsüna. Uqhamatwa jakenacasa, uywanacasa umarapjjäna. 12Ucampisa Tatitojj Moisesampir, Aaronampirojj sänwa:
—Jumanacasti janiw nayaru ist'apquistati, ni jach'añchapcaraquistasa israelitanac nayrakatanjja, ucatwa jani mantapcätati aca jakenacampejj cawquïri oraktejj churä siscta ucarojja —sasa.
13Acawa Meriba sat uma jalsunacajja; cawqhantejj israelitanacajj Tatitu contra arsupjjäna; ucanwa Jupajj Kollan cancañapa uñacht'ayäna.
Edom marcajj Israel marcar jan pasayañ munatapa
14Moisesasti Cades sat chekatwa, jakenacaru qhitäna Edom marcan reyiparu, aqham sañapataqui: “Israelita jilanacamajj aqham sañataquiw qhitanipjjetu: ‘Jumasti sum yattajja wali ch'ama tucutanacajj-jja. 15Nanacan awquinacajjasti Egiptoruw sarjjapjjäna, ucatsti walja maranacaraquiw ucan jacapjjaraquïna, ucampisa egipcionacajj awquinacajjarjamaraquiquiw jan wali uñjapquitänti. 16Ucatsti Tatituruw arnakasipjjta, jupasti ist'apjjetuwa mayisitanacajjarojja, angelap qhitanipjjetu, ucatwa Egiptot irpsunipjjaraquitu. Uqhamaw jichhajj Cades sat marcancapjjta, orakemampis korpasqui ucqhana. 17Achict'asipjjsmaw orakemanjam past'ayañamataqui; janiw pasapcäti yapuchat yapunacamanjama ni uva yapunacamanjamsa ni phuch'unacamatsa umt'apcaraquïti. Thaquinjamacwa sarapjjaraquï, janiraquiw ucatjja cawcsarusa sarakapcäti orakenacam pasañcamajja’ ” sasa.
18Ucampis Edom reyejj sänwa:
—Janiw orakejjanjam pasapcasmati, mantanipjjät ucqhajja ejercitojjampiw nuwantañatac mistunï —sasa.
19Israelitanacajj ucjjarojj sapjjänwa:
—Reyin thaquipanjamwa sarapjjä, nanacatï, uqhamarac uywanacajjasa phuch'unacamat umt'apjjani ucqhajj pagapjjämawa, orakem cheka past'añac munapjjta —sasa.
20Ucampisa Edom reyejj:
—Janiw pasapcasmati —sascaquïnwa.
Ucatsti israelitanacampi nuwasiñataquejj wali ch'amani ejercitopampiw mistunïna, uqhamarac suma armanacampi, 21jan orakepanjam pasayañataqui, ucatsti israelitanacajj yakha thacwa thakhasipjjäna.
Aaronan jiwjjatapa
22Take Israel marcajj Cades sat chekat sartawayasajj, Hor sat kollu tokeruw sarapjjäna. 23Edom orakempi korpasqui uca chekanjja, Tatitojj Moisesampiru, Aaronampirojj aqham sänwa:
24“Aaronasti jiwjjaniwa, janiw mantcaspati cawquïri oraktejj israelitanacaru churä siscta ucarojja, jan jumanacajj Meriba chekan arunacajjar ist'apquistati uca laycu. 25Jumasti Moisés, irpam Aaronaru, uqhamarac Eleazar, wawaparusa Hor sat kollu pataru. 26Ucanwa Aaronarojj sacerdote isipa issuyäta, ucatsti Eleazararuw isintayäta; Aaronasti ucanwa jiwaraquini” sasa.
27Moisesasti cunjämtejj Tatitojj siscatayna uqhamwa luräna. Take israelitanacan uñjcataw Hor sat kollurojj maqhatapjjäna. 28Ucqhanwa Moisesajj Aaronarojj sacerdote isipa issuyäna, ucatsti Eleazararuw isintayäna. Uca pachpa kollu patjjanwa Aaronajj jiwjjaraquïna; Moisesampi Eleazarampisti kollutjja sarakanjjapjjänwa. 29Israelitanacasti Aaronan jiwatap yatisajj quimsa tunca urunacaw jupatjja jachapjjäna.


c: text/html

text:
Wali aski isturyanaka Aka tuqita Ecuador
Isturyanaka Aka tuqita Ecuador
31 willka kuti phaxsi 2015
18 willka kuti phaxsi 2015
Papa Franciscox sudamerica – Ecuador uksaruw puriwayi
Ecuador markax kimsa tunka maratw papar wasitamp katuqapxatayna.
10 willka kuti phaxsi 2015
20 mara t'aqa phaxsi 2015
Sarayaku, Ecuador qhichwa markanx umax mä jakäwiwa
Qhichwa markarux video ukanakax uñt’ayaskiwa, jupanakan uraqinakap arxatasa, uka markanx markachirinakax petróleo, gas, ukat minerales ukanak janiw apsupxañap munapkiti.
3 qasäwi phaxsi 2015
10 lapaka phaxsi 2014
Sarayaku: Mä marka jan thakhi muniri
Ecuador markatpach, uñt’añani Sarayaku markaru, kawkir markatix jan thakhinak munki ukampirus internet uka munapxiwa.
17 taypi sata phaxsi 2014
10 lakan phaxsi 2014
6 achuqa phaxsi 2013
Ecuador markax kimsür duelo nacional Chávez Jilïr irpirin jiwatapat uñt'ayawayi
Ecuador markan Rafael Correa Jilïr irpiripax (@MashiRafael), kimsür duelo nacional Hugo Chávez irpirin jiwawipat uñt'ayawayi. Palacio de Carondelet ukatpachwa, Correa akham sasinw arst'atayna “jakäwit ch'axwirinakax janiw...
6 anata phaxsi 2013
Ecuador: Mitin Pólitico ukan atentado utjayäwi
Phaxsüru aruma, pusi uru saraqkipan anata phaxsita, 2013 maranxa, Quinindé ukanxa, Esmeraldas suyunxa, Rafael Correa irpiri arst’asiw taypinx mä chachaw walja jaqinakar kuchillump jununtaway, pä...
29 lapaka phaxsi 2012
Ecuador markanx anatäwin yanqhachäwinak utjk ukxatx ch'axwaskakiwa
Ecuador markax jan uthañapatak suti ch’ama apnaqäw anatäwin George Murillo León 20 maran wayna jiwatatapat qallanti, jiwkatayata mä ch’axwäwin Barcelona ukhamarak Emelec ch’amanchirinak ch’axwawitapata. 'Guayaquil...
29 qasäwi phaxsi 2012
Vídeo: Ayllun jakasirinakax gobernanza ukamp sartawip qilqt'apxi
Portal Territorio Indígena ukat Gobernanza ukax instituciones ukanakan chikanchatawa, America Latina uksan pueblos indijinas ukanakar markanakap yanapt'añatakiw irnaqi. Video uksaw sartawip uñt'ayapxi.

robotstxt: allowed

filter: keep


text:
Génesis 10
Noen wawanacapa
(1 Cr 1.5-23)
1Acanacawa Noé chachan yokanacapajja Sem, Cam, Jafet ucanaca, uma juicio pasatatsti jupanacan wawanacapajj acanacaraquïnwa:
2Jafetan wawanacapajj acanacänwa: Gomer, Magog, Madai, Javán, Tubal, Mesec, uqhamaraqui Tiras ucanaca. 3Gomeran wawanacapasti acanacaraquïnwa: Askenaz, Rifat, uqhamarac Togarma ucanaca. 4Javanan wawanacapasti acanacänwa: Elisa, Tarsis, Quitim, uqhamaraqui Rodanim ucanaca. 5Acanacänwa Jafetan wawanacapajja, jupanacasti jach'a kota thiyanwa jacapjjäna, take marcanacasa, jach'a familiasa orakencama, uqhamarac pachpa parlancamaraqui.
6Cam jaken wawanacapasti acanacänwa: Cus, Mizraim, Fut, uqhamarac Canaán ucanaca. 7Cus chachan wawanacapasti acanacänwa: Seba, Havila, Sabta, Raama, uqhamarac Sabteca ucanaca. Raaman wawanacapasti Seba, uqhamarac Dedán ucanacänwa. 8Cus jakesti Nimrodan awquipänwa, jupasti aca orakenjja nayrïri wali ch'amani jakeraquïnwa. 9Nimrodasti pampanquir animalanac jiwayirïnwa Tatitun munañapatjja. Ucatpï aca säwejj jutejja: “Tatitun munañapatjja, Nimrodjam pampanquir animalanac jiwayiri” sasa. 10Jupan jach'a marcanacapasti, orakep tokenjja acanacaraquïnwa: Babel, Erec, Acad, uqhamarac Calne ucanaca, jupanacasti Sinar tokenacanwa jacapjjäna. 11Ucsa tokenacatwa Asurajj mistüna, ucatsti Nínive, Rehobot-ir, Cala uca marcanacwa sayt'ayäna, 12uqhamarac Resén sata jach'a marcsa, ucasti Nínive uqhamarac Cala marcanac taypinquiwa.
13Mizraimatsti ludeonaca, anameonaca, lehabitanaca, naftuhitanaca, 14patruseonaca, casluhitanaca, caftoritanaca, cawquïrittejj filisteonacajj jutqui take ucanacänwa.
15Canaanasti Sidonan awquiparaquïnwa, ucasti nayrïri wawapänwa, ucjjarusti Het sisqui ucansa awquiparaquïnwa. 16Canaanatwa jebuseonacajj sarakapjje, amorreonacasa, gergeseonacasa, 17heveonacasa, araceonacasa, sineonacasa, 18arvadeonacasa, zemareonacasa, uqhamarac hamateonacasa. Ucatsti cananeonacajj tama tamaw aywitatjjapjjäna. 19Cananeonacan orakenacapasti, Gerar tokerojj juc'ampwa jiltäna, Sidón marcatpacha, Gaza sisqui uca marcacama, uqhamarac Sodoma, Gomorra, Adma, Zeboim marcanac tokerusa, Lasa sisqui uca marccama. 20Cam chachan wawanacapasti acanacänwa: sapa marcasa, sapa jach'a tamasa orakencama, uqhamarac pachpa parlani.
21Jafetan jilïripa Sem chachasti wawanacaniraquïnwa. Take Heberan wawanacapasti Sem chachan wawanacapcamaquïnwa. 22Sem chachan wawanacapasti Elam, Asur, Arfaxad, Lud, uqhamarac Aram ucanacänwa. 23Araman wawanacapasti Uz, Hul, Geter, uqhamarac Mas, ucanacänwa. 24Arfaxadasti, Salan awquipänwa; Salasti, Heberan awquiparaquïnwa. 25Uca khepatsti Heberajj pä yokanïnwa, maynïristi Peleg satänwa, uca tiemporaquiw jakenacajj aca orakenjja jaljtapjjäna; Pelegan jilapasti Joctán sataraquïnwa. 26Joctanasti, Almodadan awquipänwa, Selef, Hazar-mavet, Jera, 27Adoram, Uzal, Dicla, 28Obal, Abimael, Seba, 29Ofir, Havila, uqhamarac Jobab, ucanacänwa. Take ucanacasti Joctanan wawanacapänwa, 30jupanacasti jacapjjaraquïnwa Mesa sisqui ucqhata Sefar sisqui take uca tokenaccama, uca inti jalsu kollunac tokenacanwa utjapjjäna. 31Ucanacänwa Sem chachan wawanacapajja, sapa marcasa sapa tama jakenacasa orakencama, uqhamarac jupanacajj pachpa parlapani.
32Acanacaw Noen wawanacapan jach'a familiapajja, cawquïri awquinacattejj jutapqui uqhamarjama, orakencamaraqui. Uma juicio pasatatsti, jakenacajj take tokeruw aywitatawayjjapjjäna, uca orakensti jach'a marcanacwa sayt'ayapjjaraquïna.


text:
Génesis 48
Jacobojj Manasesampir, Efrainampiruw bendice
1Mä kawkha tiempo pasipansti Josearojj awquipan usutätapwa yatiyapjjäna. Ucatsti Joseajj uñjiriw sararaquïna, Manasés, uqhamarac Efraín wawanacapas irpt'ata. 2Cunapachatejj Jacoborojj José yokapan jupar uñjiri jutascatap yatiyapjjän ucqhasti, wali ch'ama apsusaw iquiñapar kont'asi. 3Josearusti saraquïnwa:
—Take ch'amani Diosaw nayarojj Luz sisqui uca marcan uñstitu, Canaán orakena, ucatsti aca arunacampiw bendiciraquitu: 4‘Nayaw walja wawanacani tucuyäma, uqhamarac wawanacamajj walja marcanacwa sayt'ayapjjani. Uqhamarus wawanacamarojj aca orake churä. Wiñayataquiw jupanacancaraquini’ sasa. 5Jichhajja Egiptor janïra nayajj purinctsa ucqha nazqui uca Efraín, uqhamarac Manasés wawanacamajj nayancjjewa. Jupanacajj Rubén, uqhamarac Simeón wawanacajj-jamaraquiwa. 6Uca khepat nazcani uca wawanacamasti jumancjjaniwa, ucampisa Efrainampina, Manasesampina jilanacapätap laycusti herencia catokapjjaraquiniwa. 7Cunapachatejj nayajj Padan-aram sisqui ucsa toket cuttanjjayäta ucqhasti Raquelajj Canaán orakenwa jiwjjäna, ucampisa janïra Efrata sisqui uca chekar purincasa, ucatsti uca Efrata thaqui jac'aruw imt'jjaracta, jichhasti Belén sataraquiwa.
8Acatjamatwa Israelajj Josean wawanacapar uñcati ucat jisct'araqui:
—¿Acanacajj qhitinacasa? —sasa.
9—Acanacajj cuntejj Diosajj aca Egipto oraken churquitu ucanacawa —sasaw Joseajj saraquïna.
Awquipasti saraquïnwa:
—Uca wawanac jac'ar irpcatanim nayan bendiciñajjataqui —sasa.
10Israelasti sinti chuymanëjjaraquïnwa, nayrapas juyct'jjaraquïnwa. Janiw khana uñjañ puedcjjänti, uqhamasti Joseajj wawanacapwa awquipar irpcati, jupasti khomantasisin jamp'att'asi. 11Josearusti saraquïnwa:
—Nayajj janiw jumar uñcatañjja amtcjjayäti, ucampisa Diosajj wawanacamsa uñcatayasquituwa —sasa.
12Joseasti awquipan jarphipatjja wawanac ichoke, ucatsti oraker puriñcamaw alt'asiraqui. 13Ucatsti janc'aquiw panpacha ichjjarusi; Efrainjja cupi ampararu, Manasesarusti ch'eka ampararuraqui, ucat awquipar ichcati. Uqhamaw Efrainajj Israelan ch'ekäjjaparu kheparjjäna. Manasesasti cupëjjaruraqui. 14Ucampisa Israelajj bendiciñataqui ampar loktasinsti cruzjiwa, uqhamat cupi amparjja Efrainan p'ekeparu lokjjati, jupasti sullcänwa, ch'eka amparsti Manasesan p'ekepjjaruraqui, jupajj jilïrïcchïn ucasa. 15Ucat Josearojj aca arunacampiw bendiciraquïna:
“Cawquïri Diosarutejj,
Abraham, uqhamarac Isaac awquejjajj ist'apcäna,
cawquïri Diosatejj nacïwejja urutpach imquitu,
16cawquïri angelatejj take ñankhanacat imquitu,
ucanacay aca wawanacarojj bendizpan.
Jupanac tokeraqui sutejjas amtataraquïpan,
uqhamarac Abraham, Isaac awquinacajjan sutipasa.
Walja wawanacanïpjjam,
aca orakensti waljaniraqui tucupjjam” sasa.
17Joseataquisti awquipan Efrainar cupi amparampi lokjjatatapajj janiw walïcänti; uqhamasti awquipan amparapa catusinjja, Manasesan p'ekeparuw lokjjatayi, 18saraquïnwa:
—¡Tata, janiw uqhamäquiti! Acaw jilïrejja. Cupi amparamsti p'ekepjjaru lokjjatam —sasa.
19Ucampisa awquipajj janiw jayscänti, ucatsti saraquïnwa:
—¡Wawa, nayajj yattwa! Jupajj mä jach'a marcaw tucuraquini. Ucampisa sullca jilapaw taket sipana wali aytatänejja, jupat sipansa, wawanacapasti walja marcanac sayt'ayapjjani —sasa.
20Uca urpacharaquiw Jacobojj aca arunacampi bendizjjäna:
—Israel marcajj jumanacan sutimjja asquitaquiw aytasini, sapjjaraquiniwa: ‘Diosay jumampejj lurpan cunjämatejj Efrainampi, uqhamarac Manasesampejj lurqui uqhama’ —sasa.
Uqhamwa Israelajj Efrainarojj Manasesat nayra uscünjja. 21Ucjjarusti Josearojj saraquïnwa:
—Nayajj jiwañampëjjtwa; ucampis Diosaw jumanacampïsqui, ucatsti nayra tiempo awquinacaman orakeparus cuttayjjapjjaraquïtamwa. 22Jumarusti, jilanacamat sipansa jilwa churtjja; Siquem chursma, cawquïrtejj amorreonacampi nuwasisa apakcta uca.


text:
Éxodo 25
Tatitumpi Jiquisiñ Carpa lurañataqui ofrenda apthapiñjjata
(Ex 35.4-9)
1Tatitusti Moisesarojj sänwa: 2“Israelitanacarojja nayataqui ofrenda apthapipjjañapataqui yatiyam. Jumanacasti, apthapipjjätawa qhitinacatejj take chuymampi churañ munqui ucanacata. 3Aqham ofrendanacwa apthapipjjäta: kori, kollke, cobre, 4morado tela, púrpura sat tela, wila tela, lino sat kokata suma lurat hilo, cabritonacan t'awrapa, 5oveja lip'ichinaca wilaru tiñsuta, suma lip'ichinaca, acacia sat maderanaca, 6aceite lamparanac khanayañataqui, suma k'apquir perfumenaca loktañ aceitetaqui, uqhamarac k'aphichañ inciensotaqui, 7ónice sat suma kalanaca, uqhamarac yakha suma kalanaca sacerdotena isiparu, uqhamarac pechopäqui ucqhanacaru uchañataqui. 8Nayataquisti mä kollana utjäwi lurarapipjjetäta, ucan nayajj jacañajjataqui. 9Ucampis uca utjäwjja, uqhamarac take yänacapsa cunjämtejj nayajj uñacht'aycäma uqhamarjamaw luräta.
Amtäwi arca lurañjjata
(Ex 37.1-9)
10“Acacia sat maderatjja mä arca lurapjjäta, ucan tupupasti aqhamäñapawa: largorojja mä metro tunca centimetroni, anchorusti sojjta tunca pheskan centimetroni, altorusti sojjta tunca pheskan centimetroraquiqui. 11Mankhatsa, ankäjjatsa korimpiw lip'suyäta, uqhamarac patatsa korimpiraquiw muyuquipayaraquïta. 12Ucjjarusti pusi argollanacwa korita luraraquïta, ucatsti uchätawa arcan puspach cayuparu, paysti maysa ladoru, paysti maysaruraqui uqhama. 13Ucjjarusti lawanacwa waquicharaquïta acacia sat maderata, ucatsti uca lawarojja patatjja korimpiraquiw tak lip'suyäta. 14Uca lawanacjja arca cayunacana uchatäqui uca argollanacaruw sut'untayäta, ucampi arca callañataqui. 15Uca lawanacjja arca cayuncqui uca argollanacatjja janipuniw aysütati, jan ucasti pachparuw jaytäta. 16Uca arcarojj ucharaquïtawa cawquïr amtäwinactejj lurctan uca leyinaca.
17“Ucjjarusti uca arcataquejj mä tapa luraraquïta, ucasti koricamaquïñapawa. Ucasti aqhamäñapawa: largorojja mä metro tunca centimetroni, anchorusti sojjta tunca pheskan centimetroraqui. 18Ucatsti pani querubines sat angelanac koritcamaqui luraraquïta martillompi lek'suta, ucatjja arcarojj purap thiyaruw uchäta. 19Arca tapamp, querubines sat angelanacampejja mä sapa maypachaquïñapawa. Ucatsti maysa tapa lado tokeruw uchäta, maysti maysa tokeruraqui. 20Aca querubines sat angelanacsti purap uñthapisitwa uchäta, arca taparu uñjjatatcama, chhekhanacapasti arca tapa patjjaru janjjatatcamäñapawa imjjatañataqui. 21Ucampis uca arca patjjarojj juchanacat pampachatäñataqui ofrenda loktañäquis uca, uqhamarac cuna amtäwinactejj lurctan ucanac uchäta, ucatsti tapampiw khopjjatjjäta. 22Ucanwa jumampejj jiquisiñäni. Nayajja suma arust'äwi arca patjjancqui uca pä querubines sat angelanac taypitwa israelitanacataquejj arunacajja churanïma.
Diosan ucancatap yatiyir t'ant'ataqui uchat mesa
(Ex 37.10-16)
23“Mä mesa acacia sat maderat luram, uca mesan tupupasti aqhamäñapawa: largorojja llätunc tunca centimetroni, anchorusti pusi tunca pheskan centimetroni, altorusti sojjta tunca pheskan centimetroniraqui. 24Ucarojj korimpiw patat lip'suyäta, uqhamarac ladonacatsa korimpiraquiw muyuquipayaraquïta. 25Uca mesan thiyapsti anchorojj pakallko centimetroni luraraquïta, uca thiyarojj korimpiw patat muyuquipayäta. 26Ucjjarusti koritjja pusi argollanacwa luraraquïta, mesan puspach cayunacapajj sarakqui uca esquinanacaruw uchäta. 27Ucampis aca argollanacajj mesa thiya mankhancañapawa, uqhamata mä lawampi ayantasina uca mesa callañataqui. 28Uca mesa callañataquisti acacia sat lawata lurasinsti patatjja korimpiraquiw lip'suyaraquïta. 29Ucjjarusti koritcamaqui platonaca, cucharanaca, jarranaca, jach'a copanaca umjama ofrendanaca loktañataqui luraraquïta. 30Uca mesarojj sapa cutipuniw t'ant'jja uchäta nayan nayrakatajjanjja.
Korit lurata candelero
(Ex 37.17-24)
31“Ucjjarusti koritcamaqui mä candelero martillompi lek'susa luraraquïta. Ucampis uca candeleron cayupasa, sayiripasa, copanacapasa, mokonacapasa, pankaranacapasa mayaqui lurataraquïñapawa. 32Uca candeleronsti sojjta amparanacaw ladonacat mistsuñapa, maysatjja quimsa, maysatsti quimsa uqhama. 33Candelerota sarakqui uca sojjta amparanacajja, quimsa copanïñapawa almendro sat pankararu uñtata, copanacapampi, mokonacampi uqhama. 34Ucampis candeleron sayiripasti pusi copanacanïñapawa almendro sat pankararu uñtata, ucarusti copanacani, mokonacani uqhama. 35Candelerona amparanacapajj sarakqui ucat aynachanjja quimsa mokonacaw utjañapa, sapa parisa amparanac mankhena. 36Candeleron, copanacapampi amparanacapampejj mayaqui luratäñapawa koritcamaqui martillompi lek'suta. 37Uqhamarac luraraquïtawa pakallko lamparanaca, ucsti uchätawa amparanac patjjaru, uqhamata nayrakataru khant'añapataqui. 38Uqhamaraqui tenazanacsa, platillonacsa koritcamacwa luraraquïta. 39Candelero, uqhamarac yänacapsa lurätawa suma koritcamaqui quimsa tunca quimsan kilonacata. 40Jichhasti suma amuyumpi luram cunjämtejj kollunjja uñacht'aycsma uca quipcaqui.


text:
Jichhakiw qhichwa arst’ir anatirinakar ch’amancht’irinakapax qhichwa arun qillqt’asin walpun uñt’ayapxi, akax YouTube uksan pä rayrun chiqak uñt’ayataparuw ukjam phuqhasi.
Qhichwa arunx kastill arun kipkakiw “gol” sasin apnaqapxi, ukampirus pä aruwa. Qhichwax tayka aruwa ukhamarus Sudamérica uksan arst’atarakiwa. Kimsa waranq waranqaniw qhichwa arx Perú uksan arst’asipxi.
Mundial Rusia 2018 atipjäwitx sapa kutiw jak’achasi 2-1 Ecuador ukar atipjatapatx 5 uru sata qallta phaxsin 2017 maran mä aski jikxatäwir sari. Perú markax jichhakamax pusïr chiqankiwa, ukax mä chiqak jikxatäwiwa, Argentinjama.
Aka qalltax Asociación Audiovisual Indígena del Perú – Inkari ukat Interactiva Medios ukanakan irnaqäwipawa. Aka yant’aw utjataparux jach’anchañaw ukalaykuw anatirinakar ch’amanchirinakax p’arxtapxäna ukatx YouTube uksaw jupanakax qhichwa arun uñt’awayapxi.
Yaqha rayru Radio Peruana Unión sutiniwa, uka anatäwitx qhichwa ukat español pä arunw wayratuq uñt’ayawayi. Kusisiñaps uñt’ayirix paypach goles ukanakaw uñt’ayawayi. Yaqhax ukakipkarakiw mä video ukax utji ukax Perú markamp Bolivia markamp nayrür anatäwitawa ukanx ukakipkarakiw qhichwa arun uñt’ayi.
1 Amuy qillqata
-
Wali kust’atapuniwa.
Muy interesante en idioma Quechua.


text:
Wali aski isturyanaka Ta lapaka phaxsi 2012
Isturyanaka Ta lapaka phaxsi, 2012
30 lapaka phaxsi 2012
Bangladesh: Yatiyirinakar jiwayapxatapatx janiw suma yatxatäwix utjkiti
Kimsa qallq paxsinakaw saraqawayx yatiyirinakan jiwayawinakapatxa. Janiw kuna thaqawis jichhakama utjikiti. Jichha ministrux sarakinawa phuqachasiniwa ukhamarus aka tunka uru saraqat octubre paxsinxa ministrunakax amuykipawapxi, sasa.
29 lapaka phaxsi 2012
The Public Voice: Derechos de privacidad ukax uraqpachan sarantañatak mä amtawa
Aka 22 uru taypi sata paxsina tunka payani uru jalqipana sociedad civil mundial aka privacidad y libertad de expresión arxatirinakatakix aka urux askipuni. Thepublicvoice tamachawi...
28 lapaka phaxsi 2012
Guatemalan 7.4 ukha ch'amaniw unxtäna amuyasipxañäni
Yatiyapxiw 7.4 ukha uraqi unxtatapata Champerico taypi Guatemala thiya Lamarqutana, mäkiw Twitter uksatuq purini. Ukat Qutata sum yatxatatanakasti jamuqanaka ukatxa yatiyawinak uñacht’ayasaw yanapt’asipxi, aka uñt’asutinakata:...
26 lapaka phaxsi 2012
Cairo markan metro ukan sayantaw utjatapa
Metro ukax Egipto ukar kut'iwa - pusi pacha sayt'asina. Cairo markan 2 waranqa waranqa jaqi aptir trenanakax sayantatapxiwa, q'iwirinakax jilïr irpirtuqiw wal tuqisipxi. Irnaqirinakax aski...
25 lapaka phaxsi 2012
Bolivia, Internetanitati?
Bolivia suyunx Censo Nacional de Población y Vivienda 2012 ukax 21 uru lapaka phaxsit phuqhasiwayi. Yaqha censo ukax jallu qallta phaxsin 2001 maran phuqhasïna. Jiskt'aw...
13 lapaka phaxsi 2012
Puerto Rico: Yaqhatuqit alayar uñtaña
Enrique Arce, kallinkiri ukhamarak fotógrafo puertoriqueño ukhamarak Aslan sas uñt’ataraki jaqix, uñt'ayaskatanaw Instagram sat cuentaptuqiru lata jamach’inakan futunakapa ña suxta phaxsinaka wakichawipataki “amstkataru” sata. Alfredo...
11 lapaka phaxsi 2012
Chile: “Dicom ukanktwa”: Machaq waraqt’äwi aka maynin qillqt’atapata
Nota: Aka qillqatax akhamanwa nayrir lurt’aw uñacht’ayata web de Derechos Digitales ukana. Nota de la inglés arur jaqukipiriwa: Dicom ukax agencia de reporte crediticio sutimp...
10 lapaka phaxsi 2012
Aka Uraqpachan Tunkïr Yatxapayat “Estilo Gangnam”
YouTube-n Psy-n wali munat k’uchirtäwipamp 'Estilo Gangnam' uñtañampix 630 waranqan waranqap uñtirinak jikxatawayi (2012 lapak phaxsin kimsür saraqataru), ukat YouTube-n wali munatätapat Guinness World record...
6 lapaka phaxsi 2012
Mundo árabe: Obama ukat Romney uka paninix Siria markxat amuyt'awapxi
Estadounidense irpirin arst'äwipax wali willjtatw suyatäna Janïr Obama ukat Mitt Romney candidatunakan chhijlläwip purinkipana,árabenkir internautanakax red ukan walja arst'äwinakap qillqt'as uñt'ayasaw tukt'ayawapxäna.
4 lapaka phaxsi 2012
Bolivia: Yacuiba markan yatiyirinakaruw (periodistas) ninamp naqhantayapxatayna
Yacuiba marka, khawkhati Argentina, markamp qurpaski uksan boliviankir Fernando Vidal ukat Karen Arce Radio Popular ukan yatiyirinakaxa, 29 taypi sata phaxsit ninamp naqhantayat jikxatasipxatayna. Nayrïr...
Bolivia: Sullka irpirix internautanakan yanqha arunak arst'atanakaparuw arkti
Álvaro García Linera, Bolivia suyun sullka irpirix "Jilïr irpiri (Evo Morales) ukar yanqha arunakamp arch'ukipk ukanakan sutinakapa apellidunakap qillqaskta" sasinw arst'i. Carlos Romero, ministro de...


text:
Wali aski isturyanaka Aka tuqita Viajes
- 15 sata qallta phaxsi 2015
Japón markanx volcan ukaw jan walt'ayawayatayna, turistanakax jamuqanaka Instagram ukan uñt'ayapxatayna
Isturyanaka Aka tuqita Viajes
24 sata qallta phaxsi 2018
Blog “Bien Chabacano” ukanx asiática ukan mä arup jach'anchayi español arump yanapt'asisa
"Jach'a ch'amanchäwinak utjkasp ukhas chabacano arux wila masinaktuqin arususiñaparukiw purïni".
19 achuqa phaxsi 2017
Myanmar markan lepra usun usutanakatak qullayasiñ utan jakäwipa
Pyay Kyaw ukax Leprosario St. Joseph Cotto Legnos, ukaruw purt'awayi, Maya juparux markan pantiyunapan jakañapatak munkir jan munkir iyawsayapxatayna jupan usutatap layku, jichhax qullayasiñ utan...
8 anata phaxsi 2017
Mä urux Bangkok markas yaqha Tailandia markan ayllunakapas ch’uxñakiw Google Maps ukan uñtasitayna
Kuna pachas Bangkok markanx walja quqanakanipxiritanxa? mayni Twitter apnaqiriw jiskt'asitayna.
24 jallu qallta phaxsi 2016
Tayikistán: Muspkañ uñjañ chiqanaka
Yaqhipanakax janiw Tayikistán utjataps yatipkiti... Janiw yatktat kuntï jan uñjkta ukxa.
25 lakan phaxsi 2016
Myanmar markan uraq khathattäwix 200 jila nayra (templo-nakaruw) jan walt'ayawayatayna
Bagan uksan nayra (templos) ukanakax wali askinakawa saraksnawa Angkor Wat Camboya jan ukax Borobudur - Indonesia uksankirjama.
21 lakan phaxsi 2016
Sudeste de Asia uksan jach'a timplunakapa
Asia markan kawkhans wali jach'a catedral jikxatapxasma, uraqpachan wali jach'a? sudeste de Asia uksan jikxatapxasma.
26 willka kuti phaxsi 2016
Macedonia markan Ocrida de Albania qutapan uywanakap quqanakap mä atipt'asiwinx uñacht'ayi
Amukt'ir cisnes ukanakaruw jamuqax aspsuta, muxsa umankir challwanakaru.
30 mara t'aqa phaxsi 2016
5 qasäwi phaxsi 2016
EgyptAir ukar jan walt'ayatapax tukusxiwa; taqi ukan jikxatsirinakaw askin jikxat'asisipki
"Tukuyarux nayrï musulmán árabe jan wali jaqir katuntatapat kusisna, janiw terrorista ukhamakiti jan ukasti p'iqit usutawa. :) #EgyptAir", Patrick Baz jupax ukham tuytir uksan qillqt'i.
25 achuqa phaxsi 2016
Hokkaido markanx turistanakan álamo quqar sint jamuqanak aspsupxatapatx quqaruw khuchhurxapxataynawa
Qhipa maranakanx mä quqax turistas jupanakatax wali uñt'atapunixataynawa, turistas jupanakax sapakutiw jamuqanak apsupxiritayna. Ukax wali phiñasiñaxataynawa.
17 anata phaxsi 2016
Jamuqanakawa: Myanmar uksanx uywa uywirinakaw wayuñanakar jayu apthapisipki
Myanmar uksankir granjeros uñt'atanakaw yaqha markanakar sarxapxi, jupanakax aski jakaw jikxatañatakiw ukham sarxapxi. Akanx walja jamuqanakaw sudeste de Myanmar uksat uñacht'ayata.
7 lakan phaxsi 2015
Greciatuqinx jan walt’äwinakaw griegos markachirinakar isla turca yuriw markanakapar kutt’ayxi
Griego ukat turco uksankirinakax Gökçeada ukwa wali kusisiñamp uñt'ayapxi.
1 anata phaxsi 2015
Cebu markan bisaya arun phisqha aru jilpach arst’ata
Filipinas uksanx ingles arutwa arst’asipxi, ukampirus maynix yaqha arunakax arst’atak ukxatx janiw yatkiti.


text:
Génesis 26
Isaacajj Gerar chekaruw sarawayjje
1Uca tiemponsti mä jach'a mach'aw ucsa tokenacanjja utjäna, yakha mach'asti Abrahamajj jaccän uca urunacaraquiw utjänjja. Ucatwa Isaacajj Gerar tokeru sarjjäna, cawqhantejj filisteonacan Abimelec reyipajj jaccäna ucsaru. 2Ucanwa Tatitojj uñstäna, saraquïnwa: “Jan Egiptor saramti jan ucasti cawqharutejj nayajj ‘Kheparam’ siscäma ucqharuw kheparäta, 3jichhasti aca marcan jacascaquim. Nayaw jumampïscä, bendiciraquïmawa, uqhamarus jumaru, wawanacamampiruw take aca orakenac churä. Uqhamwa cuntejj Abraham awquimar arscayät uca arsutajjarojj phokhäjja. 4Wawanacamarusti waljaniruw tucuyä, alajjpacha warawaranacjama, take aca orakenacwa jupanacar churaraquï. Uqhamarus walja marcanacaw wawanacam toke bendicitäpjjaraquini, 5Abrahamasti nayarojj ist'araquituwa, arsutanacajjsa phokharaquïnwa, camachi arunacajjsa, leyinacajjsa, yatichäwinacajjsa phokharaquïnwa” sasa.
6Ucatsti Isaacajj Gerar chekaruw kheparjjaraquïna, 7ucsa tokenacan jaquir jakenacasti warmipatwa jisct'apjjaraquïna, jupasti: “Cullacajjaw” sasaw saraquïna. Ajjsararaquïnwa Rebecan warmipätapa arsuñjja, suma uñnakt'anïtap laycu, Isaacasti amuyaraquïnwa ucsa tokenquir jakenacajj inampisa Rebeca laycu jiwayjjapjjaspa uca.
8Tiemponacajj pasjjänwa, jupasti uca chekanwa kheparjjaraquïna. Ucampisa mä urojj filisteonacan Abimelec reyipajj ventanatwa uñch'uquiscäna, ucatsti Isaacarojj warmipar munart'asisquirwa uñjäna. 9Ucatsti jawsayanïnwa, saraquïnwa:
—Ah, ¿uqhamajj Rebecajj warmimajjaya? ¿Cunatarac: “Cullacajjaw” sistasti? —sasa.
—Inampis warmejj laycu jiwayjjapjjetaspa —sasaw lup'ïyäta, sasaraquiw Isaacajj säna.
10Abimelecasti saraquïnwa:
—¿Cunatsa uc lurapjjesta? Mä juc'ampitjja aca marcanquir cawquïri jakes inasa warmimampi iquintaracchisapäna, ucatsti jumajj uqhamat nanacarojj jucha lurayapjjetasamänjja —sasa.
11Ucatsti Abimelecajj take jakenacaparuw saraquïna:
—Qhititejj aca jakeru jan ucajj warmiparusa cuna ñankhsa lurani ucanacajj jiwayatäniwa —sasa.
12Uca marasti Isaacajj uca chekaruw yapuchasïna, ucatsti mä suma cosecha apthapiraquïna, Tatitojj jupar bendicitap laycu. 13Wali kamiriw tucuwayjjaraquïna, yänacapasti waljaraquïnwa. 14Ovejanacapasa, vacanacapasa, sirvirinacapasa waljapunïnwa, filisteo jakenacasti envidiasipjjaraquïnwa. 15Cunapachatejj Abraham awquipajj jaccän ucqhajja, uca Abrahaman sirvirinacapajj uma phuch'unacwa allsupjjäna, uca khepatsti filisteonacajj uca phuch'unacjja allthapjjapjjataynawa, lak'ampi phokhantasa. 16Abimelecasti Isaacarojj saraquïnwa:
—Aca oraket sarjjam, sintiw nanacat sipansa kamiriptjjtajja —sasa.
17Isaacasti sarjjänwa, ucatsti Gerar sat valleruw carpapa sayt'ayasïnjja, ucanwa jacjjaraquïnjja. 18Ucatsti wasitatwa cawquïri phuch'unactejj Abraham awquipajj jaccasin allisïna uca phuch'unacjja allsuraquïna. Uca phuch'unacsti filisteo jakenacaw allthapipjjataynajja, Abrahaman jiwjjatapatjja, jichhasti Isaacajj cuna sutinactejj Abraham awquipajj uchcäna uca pachpa sutinacwa ucharaquïna. 19Mä urusti uca vallenjja Isaacan sirvirinacapajj phuch'unacwa allisipcäna, ucatsti mä walja jalsusquir uma jicjjatapjjäna. 20Ucampisa cawquïri awatirinacatejj ovejanac awatisipcäna uca Gerar vallena, ucanacasti Isaacan awatirinacapampiw ch'ajjwapjjäna, uca umasti “Nanacanquiw” sasaw sapjjaraquïna. Ucatwa Isaacajj uca phuch'urojj “Ch'ajjwaña” sasa sutichänjja, uqham ch'ajjwatätap laycu. 21Ucatsti Isaacan sirvirinacapajj wasitatwa yakha phuch'u allisipcaraquïna, ucatsti uca phuch'utjja ch'ajjwapjjaraquiquïnwa, ucatwa Isaacajj uca phuch'urojj “Uñisisiña” sas sutichänjja.
22Isaacasti uca chekatjja jayaruw sarjjäna, ucatsti yakha phuch'u allisjjaraquïna. Cunjämatejj jan cuna ch'ajjwañas ucan utjatapatsti “Samaraña” sasaw sutichäna. Saraquïnwa: “Jichhajj Tatituw aca chekjja churistu nayraru sartañasataqui” sasa.
23Uca chekatsti Isaacajj Beerseba sat chekaruw sarjjäna. 24Uca arumasti Tatituw uñstäna, saraquïnwa:
“Nayätwa Abraham awquiman Diosapajja.
Jan ajjsaramti, nayaw jumampïscta.
Abraham sirvirejja laycuw jumarojj bendicïma,
wawanacamsa mirtayaraquïwa” sasa.
25Uqhamasti Isaacajj uca chekarojj mä altar luräna, ucatsti Tatituruw art'asïna. Uca chekaruw carpapjja sayt'ayäna, sirvirinacapasti mä phuch'u allsupjjaraquïna.
Isaacampi Abimelecampejj mä arust'äwiruw mantapjje
26Mä urusti Abimelecajj Gerar chekatwa juti Isaacampi parliri. Ahuzat uqhamarac Ficol sat jakenacampi compañataw jutäna, uca Ficol sat jakesti ejercitopanjja mä jach'a jilïrïnwa. 27Isaacasti jupanacarojj saraquïnwa:
—Jumanacanjja janiw munasiñamajj utjquiti, orakenacamatsa apanucupjjaraquistawa. ¿Cunarac jichhasti munapjjta? —sasa.
28Jupanacasti sapjjaraquïnwa:
—Nanacajj uñjapjjtwa Tatitojj jumampïscatapa, ucatwa jumampi mä arust'äwiru mantir jutapjjta. Arust'äwisti acäniwa: 29Jumajj janiw cuna ñankhsa lurapjjetätati, nanacasti janiw jumarojj cuna jan walsa lurapcäyäsmatejja. Ucatsipansa sumpunwa jumarojj uñjapjjayäsmajja, sumatacracwa qhitanucunjjapjjsmajja, jichhasti Tatitojj bendicisctamwa —sasa.
30Uqhamasti Isaacajj mä jach'a fiesta luräna, mank'apjjäna, umapjjaraquïna. 31Khepärmanthi alwasti sartasinjja purapatwa juramento lurasipjjäna. Ucatsti Isaacajj qhitanucjjänwa, jupanacasti sumaquiraquiw sarjjapjjäna.
32Uca pachpa ururaquiw Isaacan sirvirinacapajj jutapjjäna: “Uma jicjjatapjjta cawqhantejj phuch'u allisipcäyät ucqhanjja” sasa. 33Isaacasti uca phuch'urojj “Seba” sasaw sutichäna. Ucatwa uca marcajj jichhacama Beerseba satäsquejja.
34Cunapachatejj Esauojj pusi tunca maranëjjän ucqhasti Judit sat warmimpiw casarasi, ucasti Beeri sat mä hitita jakena phuchapänwa. Uqhamaraquiw Basemat sat warmimpi casarasiraquïna, ucasti Elón sata yakha hitita jaken phuchaparaquïnwa. 35Aca pä warmisti janipuniw walt'aycänti Isaacampiru Rebecampirojja.


text:
Números 23
1Ucatsti Balaamajj sänwa:
—Aca chekarojj pakallko altaranac lurapjjam; waquichapjjaraquim pakallko vaca kallunaca, pakallko orko ovejanacampi —sasa.
2Balac reyejj luränwa cuntejj Balaamajj luram siscatayna uqhama, ucatsti panpachaw mä vaca kallumpi, mä orko ovejampi sacrificiot loktapjjäna sapakat altarjjaru.
3Ucjjarusti Balaamajj Balac reyirojj sänwa:
—Sacrificionac loktat thiyaru kheparam, ucañcamasti nayajj saräw inas Tatitu Diosajj nayampi jiquisir jutascchi uc uñjiri. Ucampis nayajj yatiyaraquïmaw cuntejj jupajj nayar yatiyquitani ucjja —sasa.
Balaamajj Israelaruw bendice
Ucapachasti Balaamajj mä wasara kolluruw sarawayjjäna, 4ucansti Diosaw juparojj uñstäna, Balaamasti sänwa:
—Pakallko altaranac waquichayta, sapakat maynirojj mä vaca kallumpi, mä orko ovejampi sacrificiot loktta —sasa.
5Ucatsti Tatituw Balaaman lacaparojj uchäna cuntejj parlañapäqui ucjja, aqham sasa:
—Cutt'am cawqhancquitejj Balac reyejj ucqharu, ucatsti parlam cuntejj siscsma uca —sasa.
6Balaamasti cuttjjänwa, ucatsti Balac reyirojj uñjänwa sacrificionac thiyan sayt'ata, take moabita jilïrinacampi chica. 7Ucapachaw Balaamajj aca arunac arsüna:
“Inti jalsu toke kollunacata,
Aram sat chekatpachwa Balac sat Moab reyejj jutayitu.
‘Jutam, Israelar ñankhacharapita’ saraquituwa,
‘Jacobon marcapataquisti jan walinac mayiraquim’ sasa.
8Ucampisa ¿cunjämsa nayajj ñankhachäjja cawquïrirutejj Diosajj jan ñankhachiqui ucarojja?
¿Cunjämsa jan walinac mayiraquëjja, Tatitutejj jan muncchi ucarojja?
9Aca jach'a kalanac patatwa uñjta,
aca jisc'a kollunac patatwa uñtaracta;
yakhachataw aca marcajj jacaraqui,
janiraquiw cawquïr marcjamäquisa.
10Jupanacasti lak'jamäpjjewa, ¿qhitis jact'araquispa?
¿Qhitisa kawkhätapsa yatiraquispa?
Nayasti uca asqui jakenacampi chica jiwañ munirista,
tucuyajjas jupanacanjamaraquïspa” sasa.
11Ucatsti Balac reyejj Balaamarojj sänwa:
—¿Cunsa lurasctajja? Nayasti uñisirinacajjar ñankhachañataquiw irpayansma, jumasti jichhajj bendiciractasä —sasa.
12Ucatsti Balaamajj sänwa:
—Jumampisti parltanwa cuntejj nayar Tatitu Diosajj sisquitani ucaqui sämajj —sasa.
13Ucampis Balac reyejj sascaquïnwa:
—Nayampi chica jutam yakha chekaru, ucansti campamento thiya uñjaraquïta, ucampis janiw takpach campamento uñjcätati, ucqhatpacha ñankhacharapita —sasa.
14Balac reyejj Zofim chekaruw Balaamarojj irpäna, Pisga sat kollu pataru, cawqhantejj pakallko altaranac lurcäna, ucanwa sapakat altararu mä vaca kallumpi, mä orko ovejampi sacrificion loktäna. 15Uca chekanwa Balaamajj Balac reyirojj aqham säna:
—Aca sacrificionac loktat thiyaru kheparam; ucañcamasti nayajj Diosampi jiquisiriw sarä —sasa.
16Tatitusti Balaamampi jiquisiriw mistunïna; ucat lacaparojj uchänwa cuntejj parlañapäcän uca arunaca, uqhamaraquiw aqham säna:
—Cutt'am cawqhancquitejj Balac reyejj ucqharu; parlam cuntejj siscsma uca arunaca —sasa.
17Balaamajj cutt'anjjasinjja uñjänwa Balac reyirojj sacrificionac loktat thiyan sayt'ata, Moabita jilïrinacamp chica. Balac reyejj Balaamarojj jisct'änwa, aqham sasa:
—¿Cunsa Tatitojj sistam? —sasa.
18Ucatsti Balaamajj aca arunacwa arsüna:
“Balac, Zipor chachan yokapa, suma ist'ita.
19Janiw Diosajj jiwir jakenacjamäquiti.
Janiw c'arisquiti ni yakha amuyunïquisa.
Cunapachatejj jupajj cunsa arsu ucqhajj lurapuniwa.
Cunapachatejj cunsa arupampejj arsu ucqhajj phokhapuniwa.
20Nayasti bendiciñatac qhitatätwa.
Diosatejj bendizchejja, janiw nayajj jupar jarc'quiristti.
21Janiw qhitis uñjquiti cuna jan walinacsa, ñankhanacsa Jacobon Israel marcapanjja.
Dios Tatituw jupanacampi chicäsqui.
Jupanacasti reyirjamaraquiw unt'asipjje.
22Diosaw jupanacarojj Egipto marcat irpsuni,
búfalo sat animaljam ch'amaniw tucupjje.
23Jacob contrajj janiw yatirinacan luratanacapajj cunäquisa.
Israel contrajj janiw layka jakenacan laykasitanacapajj cunäquisa.
Jichhasti waquisiw sañajja:
‘Kawkha uñacht'äwinacsa Diosajj jumampi luri.’
24Aca marcasti mä ajjsarcañ leonjamaw sartasi,
janiw samarcaniti catjatap mank'antañcamajja.
Uqhamarac jiwayatanacapan wilap umantañcamasa” sasa.
25Balac reyejj Balaamarojj sänwa:
—Janejjay aca marcarojj ñankhachcstatejja, janiraquiy bendicimtejja —sasa.
26Ucjjarusti Balaamajj sänwa:
—¿Janit nayasti siscsma, cuntejj Tatitojj nayar parlam sisquitani ucaqui säma sasinjja?
27Ucatsti Balac reyejj sänwa:
—Jutam, yakha chekaruw irpäma, inas Diosajj uca chekat Israel marcaru ñankhachañ munchispa —sasa.
28Uqhamaw Balac reyejj Balaamaru irpjjäna, Peor sat kollu pataru, cawqhantejj take wasara uñstqui ucqharu. 29Ucqhansti Balaamajj Balac reyirojj sänwa:
—Acqharu pakallko altaranac lurarapita, ucatsti waquicht'arapiraquita pakallko vaca kallunaca, pakallko orko ovejanaca.
30Balac reyejj luränwa cunjämtï Balaamajj siscatayna uqhamarjama, ucatsti sapakat altararuw mä vaca kallumpi, mä orko ovejampi sacrificiot loktäna.


text:
Isturyanaka Ta qasäwi phaxsi, 2011
30 qasäwi phaxsi 2011
Iraq: ¿Saddam tatax jakaskakitï?
Saddam Hussein tätax taqi chiq jaqitaypina muytasisiki, kawkjantixa mä machaq aru jamuqa tuqiw uñicht’ayawayi, jupan jakaskatapa wali k’umaraki kjitirutix jiwayapkana ukaxa jupan yaqja kikip Mikhail...
29 qasäwi phaxsi 2011
28 qasäwi phaxsi 2011
México: ¿Sartasiwix nuwasiñ tuqitat jan ukax Gubierno tuqitacha?
Waranqa Mixikanunakaw ukhams yaqha markanakans sartasipxana suxta llamayu pä waranq tunka mayani maranx .yaqhipax sartasipxanwa jaqi jiwayir tuqi, yaqhipax gobirnu tuqirakis.
27 qasäwi phaxsi 2011
Perú: Payir kuti electuralax qalltxiwa
Ollanta Humalamp Keiko Fujimorimpitak wasitamp chhijllañatakix juk'a pachanakakixiwa, prensan ukhamarak redes sociales ukanakan qhanstayañanakapax askiwa.
26 qasäwi phaxsi 2011
25 qasäwi phaxsi 2011
22 qasäwi phaxsi 2011
Perú: Arusiwinaka, aka 2011ni maran payir chhijllawir kut'añxata
Perú markan chhijallaw makiptxatatxa, yatiyawinakax Ollanta Humalamp Keiko Fujimurimpix payir chhijllawiruw sarapxan sasaw uñt’ayi. Bloggerunakamp candidatunakamp amuyt’irinakampix kipkakwa amuyapxi “voto castigo” ukhamaw politicas economicas satak...
21 qasäwi phaxsi 2011
Gaël Brassac jilamp aruskipawi, jupax Global Voices ukan jaqukipiripawa
Aru jaqukipirinakax yanapirinakawa, kunayman yatiyäwinakamp chikanchasipxi, Global Voices ukan may may arunakan ullart’irinakapataki. Maynix jilax Gaël Brassac sutiniwa, Francian jakiriwa, jupasti Japón markatak aski chuymanipuniwa,...
19 qasäwi phaxsi 2011
Boliviamp EE.UU. markampix inal mama akhulliwxatwa uñch'ukisiñankapxi
Naciones Unidas yanqha qullanakxat Narcóticas satak ukan khä 1961ni maranx janiw satañapaw inal mama akhulliwix sasaw satayna. Boliviax uka Naciones Unidan amtaparux janiw iyawsatakaspati sasaw...
13 qasäwi phaxsi 2011
Colombia: Nayrapachanakatpach jakasirinakax manq'añ tuqit uñakipapxi
Colombia jach'a suyu pata markanakan jakasirinakax manq'añanak utjañap tuqit ch'axwañ qalltawayapxatayna. Taninirusa jiwaspachp achuyatanak manq'apxañasaw sasaw aptayawayapxatayna, ukjamarak wali jan wali kamachinak tuq arsusiwayapxatayna, juk'ampisa...
7 qasäwi phaxsi 2011
3 qasäwi phaxsi 2011
Camerún: Palla Pallanakax Markachirinakaruw Jan Wali Usuchnuqawapxi
Camerun markan mä qawqh ch’uxñachir jaqinakaw unxtasiñatak ch’amacht’awapxatayna, [en ] pä tunk kimsan ur saraqkipan achuqa phaxsita, 2011, kunjamakitix jupanakax mark irpir jaqunukuñ munapxatana. Ukampirus...


text:
Isturyanaka Ta llamayu phaxsi, 2016
26 llamayu phaxsi 2016
Andacollo, chilena markanx qhuyanakan jan walt'ayataw jikxatsi
Chile markax qhuyan markat uñt'atawa, ukatx pacharus markachirinakarus janiw walt'aykiti.
24 llamayu phaxsi 2016
Japonesa de Youtube uksan wali uñt'atar uñt'apxañäni
YouTube uksan wali uñt'atax khitisa? khitits ist'axa ? Akanw mä uñacht'äwix utji: Japón markan jakasiriwa.
23 llamayu phaxsi 2016
Satélite de Google jamuqanakax Japón markan uraq khatattaw utjkan ukanak uñacht’ayi
49 jaqiw utanakan allxatatapatx jiwapxi, waranqaniw jan walt'ayat jikxatasipxaraki.
20 llamayu phaxsi 2016
Niño-x Myanmar marka uraqiruw jan walt'ayi
Marka jak’an qutapax pä phaxsiw umax wañsutaxi. Maymarax uka umax achuqa phaxsikamaw utjaskäna".
India markan: wawapur jaqichasiwix tukusxañapawa
“kunjamats ma marka desarrollado ukham uñt’atatan kunawsatix ma sarawisax jan wali nayrar sarantaski”.
10 llamayu phaxsi 2016
Muspkay qinayanakaw Katmandú markan uñjasi
Muspkay qinayax walpun muspayitu. Janipuniw akham uñjirikti.


text:
Wali aski isturyanaka Aka tuqita Brasil
Isturyanaka Aka tuqita Brasil
30 willka kuti phaxsi 2016
Global Voices Podcast: Brexit, Brexit ukax taqi chiqankiwa
Aka simanax Caribe, Brasil, Rusia, Tanzania ukat Azerbaiyán markanakaruw irpapxäma.
3 qasäwi phaxsi 2016
Jach'a Amazonía: Waña pachankiwa, ribiriñunakax turismo ukampiw yanapasipxi
Walja ribereñunakaw turistanakat 100 reales payllaw mayisin uñjt'ayir irpapxi, floresta ukaruw uka qullqix sari ukampirakiw ch'amanchata. Ukampirus Tapajós uksan markanakanx janiw suma utanakax utjiti, turistanakar...
25 taypi sata phaxsi 2015
São Paulo markana, Foro Social Mundial de las Migraciones ukax 2016 maran wakicht’asini
"Forox markan movimientos sociales utjkï ukar ch'amanchañatakiwa, juk'ampis markat jach'a markar saririnakxat arst'añatakiwa".
19 llamayu phaxsi 2014
GV Face: Mundialtuqit Internet ukan anchit uñacht’äwi
¿Tenemos una nueva hoja de ruta para la gobernanza global de Internet? El Hangout de la semana proviene de la conferencia del Net Mundial en...
29 sata qallta phaxsi 2013
14 willka kuti phaxsi 2013
FOTOS: Rio de Janeiron pallapallanakax arsusirinakaru, sarnaqirinakaruw yanqhachapxi
Niya mä semanaw Río de janeiro ukanx Calé jupa jamuq apsurix 20 mara t’aqa phaxsinx sum imxayasïna, kunawsatix uñjta pallapallanakan gases ukat balas de gomas...
1 willka kuti phaxsi 2013
Irán: “¡Mundial ukan anatapxaniti!” (WITIYUNAKA)
Iraníenkirinakax turkakipäwir amtasax wali k'uchikiw amtapxi. 18 uru mara t'aqa phaxsit aka 2013 maranx equipo nacional de fútbol Irán markan Mundial de Fútbol 2014 Brasil...
18 mara t'aqa phaxsi 2013
VIDEO: Llakita brasileño jisk’a lalax janiw aycha manq’añ munkiti
Mä videona, kimsa maran mä brasileño jisk’a lalax mamapan ñoquis de pulpo uk manq’añ manq’apan wayt’atapatx ch’amt’asiskakiwa, Ukjamats jupax saskakiw janiw aych manq’añ munktti sasa,...
28 llamayu phaxsi 2013
Mozambique: Sartañat wakichäwinaka ukatx uraqinak katuntasiñata
Mä llaki taypinw “uraqi katuntasiñax” Africa markanx khuskhat uñjata, plan de sesarrollo económico ukax jan walt’awinakat Mozambique markarux p’arxtayi,ukjamarakiw yaqha markanakarusa.
4 qasäwi phaxsi 2013
7 achuqa phaxsi 2013
Uraqpachan sartasiwinak waraqt’ata “waranqanak sayt’asitapa”
Kimsa warmitx mayniw ñanqhach jakañanx jikxatasi. Tunka pusin ur febrer phaxsit saraqkipan aka pä waranq tunka kimsan marana, mundpachan waranq jaqinakaw sartasiwapxi kunalaykutix jan walt’aw...
12 lapaka phaxsi 2012
Latinoamerican waynanaka jani wali apnaqäwinakxata.
Andrea Arzaba mä video latinoamericanos waynanakar jiskt’äw lurat warqt’aw uñt’ayi, jupanakax transparencia ukat rendición de cuentas ukanakxat yatxatat tamankapxiwa. Aka waynanakax 3er Foro de Voces...
19 lakan phaxsi 2012
Bolivia: Arsüwipax EEUUtuq jaqthaptawinakt jan walt’ayi?
Bolivia utt’at markax amuyupampix Estados Unidos uksanx ch’amanchaskakiwa. Ukatwa, Brasilamp jaqthapi saräw jaqukipata, ukatw askinjam aksatuq markan jakasiñatakix amtaw amuyunakax wakicht’at utji.
27 llamayu phaxsi 2012
Bolivia: ¿Sartäwix kunjam chanirusa? TIPNIS uka thakhit wastamp unxtasiwi
Bolivia markan thakhi luraw amtäwix Indígena uraqiwj sarañapatak ukhamarak Parque Nacional de Isiboro Sécure (TIPNIS) wakicht’atawa, ukat ukaw wasitat mayamp ch’axwäwinakamp arsuwinakamp uñstayi. Indigena tamanaka,...


text:
Éxodo 17
Karkat umajj mistunitapa
(Nm 20.1-13)
1Take israelitanacasti Sin sat wasarat sarawayjjapjjänwa, ucampis Tatitun arunacaparjamasti jupanacajj juc'at juc'atawa sarapjjäna. Ucatsti Refidim sat chekaru purisajja ucqharuw carpantasis utjantapjjäna, ucampis uca orakenjja jupanacasti umjja umt'añataquejj janiw jicjjatapcänti. 2Ucatsti Moisesaruw mayipjjäna:
—¡Uma churapjjeta umt'añataqui! —sasa.
Ucat Moisesajj saraquïnwa:
—¿Cunatsa nayaruqui mayipjjesta? ¿Cunatsa jumanacajj uqhama Diosaru yant'ar uchapjjta? —sasa.
3Ucampis israelitanacajj umat pharjatajja Moisés contrawa jan walinac parlapjjäna aqham sasa:
—¿Cunatsa Egiptota apsunipjjesta, nanacaru, wawanacajjaru, animalanacajjaru umat jiwarayañataquejja? —sasa.
4Ucatsti Moisesajj, Tatituruw arnakäna:
—¿Cunsa luräjja aca marcampejja? Acat mä juc'ampirojja kalampi c'upjasawa jiwayapjjetani —sasa.
5Ucat Tatitojj Moisesarojj saraquïnwa:
—Jumasti israelit jakenac nayrakatar pasam, Israelanquir jilïr jakenacampi compañt'ata, uqhamarac jawiraru jisctcayätajj uca jach'a thujrum ayjjarusiwayasin sarantam. 6Nayasti qhaya Horeb sat kollunjja mä karka patan suyäma. Ucampis cunapachatejj uca karkaru jach'a thujrumampi jisctcäta ucqhasti, umawa ucatjja mistunini jakenacan umt'apjjañapataqui —sasa.
Ucatsti Moisesajj uqhamwa luräna, Israelanquir jilïri jakenac nayrakatanjja. 7Uca chekarojja Meriba sasaw sutichäna, israelitanacan mayipjjatap laycu, uqhamarac suticharaquïnwa Masah sasa, Diosaru aqham sas yant'aru uchapjjatap laycu “¿Tatitojj jiwasampiti, jan ucajj janicha?” sasa.
Israelitanacajj Amalecitanacampiw nuwasiñancapjje
8Amalecita jakenacasti jutapjjänwa Refidim sat chekaru israelitanacampi nuwasiñataqui. 9Ucatsti Moisesajj Josué chacharojj sänwa:
—Israelitanacatjja mä kawkha chachanaca ajlliwayasinsti, amalecitanacamp nuwasiri saram. Nayasti arumanthejja kollu pataruw mistöjja Diosan jach'a thujrupasa amparajjaru apt'ata —sasa.
10Josué chachasti, Moisesan arsutaparjamajj amalecitanacampi nuwasiriw saräna, uccañcamasti Moisesampi, Aaronampi, Hur sat chachampejj loma pataruw maqhatapjjäna. 11Ucampis, cunapachatejj Moisesajj amparap altor loktän ucqhasti israelitanacajj nuwasiñanjja atipapjjänwa. Ucampis amparap ayakasjjän ucqhasti amalecitanacaraquiw atipapjjaraquïna. 12Ucampis Moisesarojj amparanacap altoru loktatajj karjtjjänwa, ucatsti mä kala aptanisajja uca patjjaru Moisesarojj kont'ayasinwa Aaronampi, Hur sat chachampejj amparanacapat catjjäsipjjäna, maynejja maysata maynisti maysata uqhama. Ucatsti uqhamatwa Moisesan amparapajj altor lokjjäsiyatäna inti jalantañapcama. 13Ucatsti Josué chachajja amalecitanacarojj espadampcamaw tucjäna.
14Ucat Tatitojj Moisesarojj saraquïnwa:
—Acsti mä libroru kellkam amtatäñapataqui, ucatsti Josué chacharojj saraquim, nayasti amalecitanacarojj jan mayampitaquiw chhaktayjjäjja —sasa.
15Ucat Moisesajj mä altara waquicht'asinsti “Tatituw nayan wiphalajjajja” sasaw sutichäna. 16Ucampis sascaquïnwa:
“Tatitun wiphalapasti amparanquiwa,
Tatitusti amalecitanacampejj nuwasiñanquiwa wiñayataqui wawanacapan wawanacap taypinjja.”


text:
Levítico 8
Aaronampina, wawanacapampina Diosar catuyasipjjatapa
(Ex 29.1-37)
1Tatitojj Moisesaruw parläna; aqham saraquïnwa:
2“Jichhajj Aaronampiru, wawanacapampiru irpjjarum, uqhamaraqui sacerdotenacan isinacapsa caturaquim, uca quipcaraqui catuyaña aceitsa, uca quipcaraqui cuna orko vacatejj jucha luratata Tatitur loktasqui ucanacsa, uqhamaraqui paypacha orko ovejanacsa, uca quipcaraqui cawquïri canastillotejj jan levaduran t'ant'anaca churañataqui uscutäqui ucanacsa, 3ucatsti take israelita jakenacarojj Tatitumpi Jiquisiñ Carpar mantañäquisa uca chekaru tantacht'araquim” sasa.
4Moisesasti, cunjämtejj Tatitojj siscatayna uqhamarjamaw phokharaquïna, take jakenacasti Tatitumpi Jiquisiñ Carparu mantañäquisa uca chekaruw tantacht'asipjjaraquïna. 5Ucat jakenacarojj saraquïna: “Tatitojj uqham siwa” sasa.
6Ucat Aaronampiru, wawanacapampiruw jawsäna, ucatsti umampiw jarekaraquïna. 7Ucat Aaronarojj túnica sat isimpiw uchantaraquïna, cinturonampi jiythapisinsti, capampiw isthapiyaraquïna; ucatsti efod isimpiw uscuraqui, ucatsti uca efodjja pachpa cintapampiw wali chint'araquïna. 8Ucjjarusti pectoral isimpiw uscuraqui, uca pectoral sisqui ucarusti Urim, uqhamaraqui Tumim ucanacwa uscuraquïna. 9Ucatsti mä ch'okañampiw p'eketjja ch'okantaraqui, nayräjja para patjjarusti, cuna kori placatejj utjcän ucwa ucharaquïna, ucawa sacerdoteru tucuyjjaraqui, cunjämtejj Tatitojj Moisesaru siscatayna uqhamarjama.
10Ucjjarusti Moisesajj catuyañ aceitwa aptaraquïna, ucatsti cawqhatejj kollanäqui uca patjjaruw warjjataraqui, uqhamaraqui cunanacatejj uca mankhan utjcän ucanacarusa, uqhamatwa take ucanacjja Tatitur catuyjjaraquïna. 11Uca pachpa aceitempiraquiw altarjja pakallko cuti ch'allt'araquïna, ucatsti altarjjaru uqhamaraqui cunanacatejj altaran utjcän ucanacjjaruw warjjatjjaraquïna, uqhamaraqui ucan mä tinajajj utjcän ucjjarusa, uqhamaraqui uca tinaja utt'añaparusa, uqhamat take ucanaca Tatitur catuyjjañataqui.
12Ucjjarusti Moisesajj uca catuyañ aceitjja Aaronan p'ekepjjaruraquiw warjjatäna, uqhamat sacerdoteta Diosar catuyjjañataqui. 13Uqhamaraquiwa Aaronan wawanacaparusa jawsaraqui jupa jac'aru, ucatsti tunicanacampiw isthapiyaraqui, cinturanaca jiythapisinsti, ch'okasiñanacampiw p'ekenacaparojj ch'okjjataraquïna, cunjämtejj Moisesarojj Tatitojj siscatayna uqhamarjama.
14Ucjjarusti Moisesajj cuna orko vacatejj jucha luratata loktascän ucwa irptayaniraquïna, ucatsti Aaronampi, wawanacapampejj uca orko vacan p'ekepjjaruraquiw amparanacapa lokjjatapjjäna. 15Ucat Moisesajj qharinucjjaraquïna, ucatsti luc'ananacapampi wila aptasajja altaran utjcänsa uca wajjranacwa uca wilampi jawiräna, uqhamat k'omachañataqui, ucat jilt'iri wilsti altar cayuruw warnokjjaraquïna. Uqhamaw altarajj k'omachata, uqhamaraqui Tatitur loktata uñjasjjaraquïna.
16Ucjjarusti Moisesajj jiphillanacan take liq'inacapwa caturaquïna, take jiphillanacana utjquis uca liq'inaca, q'iwchjjan utjquis uca liq'inaca, paypacha maymurjjancquisa uca liq'inaca, ucatsti take uca liq'inacjja altarjjaruw nact'ayjjaraquïna. 17Ucampisa uca vacat jilt'anacsti, lip'ichipa, aychapa, uqhamarac yakha jilt'anacjjarusti, campamentot ankäjjanwa ninampi naqhantayjjaraquïna, cunjämtejj Moisesajj Tatitut arunac catokcatayna uqhamarjama.
18Moisesasti cuna orko ovejatejj naqhantayaña ofrendata loktañataquïcäna ucwa jac'aru irptayaniraquïna, ucatsti Aaronampi, wawanacapampiw, uca orko ovejan p'ekepjjarojja amparanacapa lokjjatapjjaraquïna. 19Ucat Moisesajj uca oveja qharinucjjaraquïnwa, ucan wilapsti altar patjjaru, uqhamaraqui altar muytataruw waratatjjaraquïna, 20uca ovejan aychapsti qharinucjjaraquïnwa, ucatsti p'ekenacsa take jilt'anacsa, liq'sa naqhantayjjaraquïnwa; 21ucatsti janc'aquiw uca ovejan jiphillanacapsa, chhuchhullinacapsa jarekjjaraquïna, ucatsti take ucanacjja altarjjaruw nact'ayjjaraquïna Tatitutaquejja mä suma ofrendäcaspasa uqhama, cunjämtejj Tatitojj Moisesarojj siscatayna uqhamarjama.
22Ucatsti Moisesajj janc'aquiw yakha orko oveja irptayaniraqui, cawquïritejj sacerdoteta Tatitur catuyasiñataqui uscutäqui uca, ucat Aaronampi, wawanacapampisti uca ovejan p'ekepjjaruw amparanacap lokjjataraquïna. 23Ucat Moisesajj qharinucjjaraquïna, ucatsti mä juc'a wila caturaqui, uca wilampisti Aaronaruw cupi jinchut jawt'araqui, uqhamaraqui cupi amparapana tayca luc'anaparusa uca quipcaraqui cupi cayupan tayca luc'anaparusa. 24Ucatsti Aaronan wawanacaparuw jawscatasiraqui, uca quipcaraquiwa ucanacarojj cupi jinchupata wilampi jawirt'araqui, uqhamarac cupi amparan tayca luc'anaparusa, uqhamaraqui cupi cayun tayca luc'anaparusa; ucat wila jilt'sti altar pataru, uqhamaraqui uca altar muytataruw waratatjjaraqui.
25Ucat Moisesajj liq'i caturaqui wich'inqhampi, uqhamaraqui take liq'i jiphillanaca, cuna liq'itejj q'iwcha patjjancqui ucanaca, uqhamaraqui paypacha maymurunaca, liq'inacapamppacha, cupi charampi cuna. 26Cuna canastillonacatejj ucan utjcäna jan levaduran t'ant'ani cuna, cunatejj Tatitun nayrakataparu uchascäna, ucanacatsti Moisesajj mä jan levaduran t'ant'a aptaraquïna, uqhamaraqui mä t'ant'ampi cunatejj aceitempi chaputäcäna uca quipcaraqui mä sillp'a t'ant'ampi, take ucanacsti liq'inacampi uqhamarac uca cupi charampi chicwa apnokaraqui; 27ucatsti take ucanacjja Aaronan amparapjjaruw uscjjaraqui, uqhamarac wawanacapan amparanacaparuw catuyaraqui, uqhamat Tatitun nayrakataparu cunjämatejj loktañajj waquisqui uqhamarjama lurapjjañanacapataqui. 28Ucatsti Moisesajj take ucanacjja jupanacan amparanacapatjja wasitatwa apakjjaraquïna, ucatsti altarjjaruw nact'ayjjaraquïna cawquïri uywatejj catuyasiñatac loktatäcän uca uywampi chica, ucasti Tatitutaquejj mä suma k'apquiri ofrendat loktataraquïnwa.
29Ucjjarusti Moisesajj pecho caturaquïna, ucat ucampiw Tatitun nayrakataparu uñstaraquïna cunjämarutejj waquisqui uqhamarjama. Cuna orko ovejatejj Tatitur catuyasiñataqui sacrificiot loktatäcän ucatjja ucawjapï Moisesarojj wact'jjaraquïnjja, cunjämtejj Tatitojj siscatayna uqhamarjama.
30Ucat Moisesajj janc'aquiw cuna aceitetejj Tatitur catuyasiñataqui uscutäcänjja uca aceite caturaquïna, uqhamaraqui cuna wilatejj altar patjjanccäna ucampi, ucatsti ucampiw Aaronaru, uqhamarac wawanacaparusa ch'allt'araquïna, uqhamarac jupanacan sacerdotëña isinacapjjarusa. Uqhamwa Aaronaru, wawanacaparusa, uca quipcaraqui sacerdotëña isinacaparusa Tatitur catuyjjaraquïnjja.
31Ucatsti Moisesajj Aaronampiru, wawanacapampirojj saraquïnwa: “Uca aychsti Tatitumpi Jiquisiñ Carpar mantañäquis uca chekan khatiyapjjam, ucatsti uca pachpan mank'antapjjaraquim cuna t'ant'atejj Tatitur catuyaña canastillon utjqui ucampi, cunjämtejj Tatitojj sisquitu uqhamarjama: ‘Aaronampi, wawanacapampiw aca t'ant'jja mank'apjjani’ sasa. 32Ucatsti cuna aychatejj, uqhamaraqui cuna t'ant'atejj jilt'cani ucanacsti k'ala naqhantayjjapjjaraquim. 33Uqhamarusa janiraqui jayar sarapjjamti Tatitumpi Jiquisiñ Carpatjja, ucat pakallko uru phokhasiñapcama imapjjaraquim, uca pakallko urunwa phokhasiraqui jumanacan Tatitur catuyasipjjatamajja. 34Tatitusti saraquiwa, cuntejj jumanacajj jucha lurapcäta ucat pampachäwi jicjjatañataquejj, cunjämtejj jichhajj lurapctajj uca quipcaraquiw lurapjjäta. 35Uca laycu, jumanacasti pakallko uruw kheparapjjäta Tatitumpi Jiquisiñ Carpar mantañäquisa uca chekana, uruy arumawa pakallko uru phokhasiñcama ucancapjjäta. Tatitun arunacaparusti ist'apjjaraquim, ucatsti janiw jiwapcaraquïtati, ucaw Tatitun arunacapajja” sasa.
36Aaronampi, wawanacapampisti, cuntejj Tatitojj Moisesarojj siscatayna uqhamarjamaw phokhapjjäna.


text:
Pachamamar jan ñanqhachañatak ch’amanchañataki: Mä sapa chachakiw Irak jawiranak jutïr maranakan q’umañapatak sarnaqaski
Aka qillqatax Todd Reubold ukan qillqatawa , aka qillqäwix mä pankar uñacht’ayatawa Ensia.com kunjams jan walt’äwinakx askichsn ukanak qillqt’atawa.
Aka qhipa paqall maranx Nabil Musa walja chiqanak —mä jisk’a yamput saratäna— kunalaykutix wali umax q’umañapatak qiphur jakäwinakataki ukharakiw jupax sapak Kurdistan markanx sarnaqatäna.
Aka lurawinx Emily Kinskey, Musan markapan jawiranakapat ukhamarak jan walt’äwinakak arsutaparjam arkaskakiñäni . “Chiqpachans Musax wawakanx ukhax jawiranak q’umañapatakix sartasiñ munanwa”.
Yatxatatanakax asxarapxiwa, kunalaykutix Irak markarux gueranakax Jan walt’äwinak apanispa, Musax ONG ukan kunarak irnaqi Waterkeepers Iraq –filial de Waterkeeper Alliance– irnaqiw ukhamarakiw ch’amanchi “jawiranakax ukhamarak sum q’um uñjatañapataki ukhamat markapan yanapt’añataki”.
Waraqt’aw tukuyaruxa, Musax akham jiskt’asitäna: “jan umaniksn ukhax kunjams jaksnaxa”.
aka waraqäwix waraqt’atatawa ukhamarakiw wali ch’atatäna kunakaykutix Ensiastuqitaki Emily Kinskey, qillqatapax wali jach’a pankanak aljañ jikxatasi ukhanarakiw wali thaqata, aka qillqatax jilpachax waraqt’äwinakanïwa ukhamarakiw wajcha markanakar yanapt’i.


text:
Isturyanaka Ta mara t'aqa phaxsi, 2013
25 mara t'aqa phaxsi 2013
Perú markanx Intiruw jach'anchayapxi
Sapa 24 uru willka kuti phaxsinw Inti Raymi phunchhäwix amatsi, parque arqueologico de Sacshayhuamán uksana ukax jikxatasiwa Cusco markat 15 kilometros ukch'a sarañana.
24 mara t'aqa phaxsi 2013
China markanx gripe caribeña ukham sutinchat usuw uñstawayi
Chhaxi usu aviar ukax Trinidad ukat Tobago uksan qalltawayi, kunatix mä jan wal yatiyäwiw China tuqit puriniwayi ukampis Haíti uksar puriwayarakiwa. China markan irnaqirix Trinidad...
20 mara t'aqa phaxsi 2013
Radioteca – Inak waraqañataki
Portal Radioteca ukax taqiniruw punkup jist’ari, ukjamat jupanakan kunayman yatyäwinakap inak apakat’as uñt’ayapxañapataki, ukapachparakiw uksanx maynit maynikam kuna amuy yatiyäwinakaps uñt’ayapxaspa.
18 mara t'aqa phaxsi 2013
VIDEO: Llakita brasileño jisk’a lalax janiw aycha manq’añ munkiti
Mä videona, kimsa maran mä brasileño jisk’a lalax mamapan ñoquis de pulpo uk manq’añ manq’apan wayt’atapatx ch’amt’asiskakiwa, Ukjamats jupax saskakiw janiw aych manq’añ munktti sasa,...
10 mara t'aqa phaxsi 2013
China-x Anqaxankir Yatiyirinakar Jawillt’asaw “Medios de Comunicación” ukanakar Tuwi
China yatiyirinakan p'iqt'iripax anqaxankirinakampitak akankir yatiyirinakampitakix mä kamachiw utjan sasaw arsuwayi. 2013 maran qasaw phaxsin 16 ur saraqataruw Prinsas Puwlikasyunas Rayrus Sinis ukat Tiliwisyunas apnaqirix...


text:
Génesis 32
Jacobojj Esaú jilapampiw jiquisi
1Jacobosti thaquinjam sarascaquïnwa, uqhamaruw Tatitun angelanacapajj jicjjatiri mistunipjjäna. 2Jacobosti ucanac uñjasinjja sänwa: “Acajj Diosan ejercitopawa” sasa. Ucatwa uca chekarojj Mahanaim sas sutichäna.
3Jacobosti mä qhitanacwa Seir sat orakeru qhiti, ucasti Edom tokenquiwa, Esaú jilapar jutascatapa yatiyañataqui, 4ucatsti aca arunacwa ewjjaraquïna: “Esaú jilajjarojj sapjjam: ‘Jacob jilamajj juman arsutamar phokhañ muni, ucatsti saraquiwa: ‘Acqha maranacaw Labanampejj jacta, 5jichhasti utjaraquituwa, vacanaca, asnonaca, ovejanaca, esclavonaca, esclavanaca; aca ewjja jumaru apayansma, juman suma chuymama suyt'asa’ ” sasa.
6Cunapachatejj qhitanacajj cuttjjapjjäna ucqhasti Jacoborojj sapjjänwa:
—Esaú jilamar uñjirejj sarapjjtwa, jichhasti jupa quipcaw juti jumar catokañataqui, pusi pataca jakenacampi compañt'ata cuna —sasa.
7Jacobosti uc ist'asinjja, wal ajjsaräna, wali mayjt'ataraquiw suyt'äna. Ucatsti jupampïpcäna uca jakenacsa, ovejanacsa, vacanacsa, camellonacsa payaruw jaljtayäna, 8chuymapansti saraquïnwa: “Esautejj mä tama jakenacajjar nuwañatac jutanejja, maynïri tamajj jaltjjascaniwa” sasa. 9Ucjjarusti Diosat mayisiraquïna: “Dios Tata, Abraham achachilajjan Diosapa, uqhamarac Isaac awquejjan Diosapa, jumaw orakejjar cuttayanistajja, uqhamarac familianacajjan ucarusa, uqhamarac jumaraquiw take cunansa yanapasquistajja. 10Janiw cuna asquïctsa juman nayar qhuyapayasiñamampi, uqhamarac cheka cancañamampi uñjatäñataquejja. Nayajj aca Jordán jawira pasayäta, thujru ayt'ata mayaqui, jichhasti pä tama yänacaniw jicjjatasta. 11¡Tata, jumay khespiyita Esaú jilajjan amparapatjja! Ajjsartwa, jupajj jutaquispawa warminacajjaru, uqhamarac wawanacajjaru jiwarayañataqui. 12Jumajj khanwa sistajja: ‘Nayaw yanapascäma, wawanacamas kota irananquir ch'allanacjama jan jact'cayäniw’ ” sasa.
13Uca arumasti Jacobojj uca pachparuw iqnoke, cunanacatejj ucapachajj jupanjja utjcän ucanacatjja wajjt'äwinacwa Esaú jilapataquejj waquicht'äna: 14Pä pataca cabritonaca, pä tunca chivonaca, pä pataca ovejanaca, pä tunca orko ovejanaca, 15quimsa tunca asu kalluni camellonaca, pusi tunca vacanaca, tunca orko vaca kallunaca, pä tunca kachu asnonaca, tunca orko asnonacampi cuna. 16Ucatsti sirvirinacaparuw catuyi, sapa tama yakhachatcama, ucatsti saraquïnwa:
—Jichhajj nayrt'apjjam, ucatsti mä tamat mä tamarojj jaypacharuqui sarapjjam —sasa.
17Nayrakata tamarusti sänwa:
—Cunapachatejj Esaú jilajjajj jicjjatätam ucqhasti, ucat jisct'araquïtam: ‘¿Qhitis uywirimajja, cawquirus saräta, uqhamarac qhitinquis aca uywanacajja?’ sasa, 18ucapachasti sätawa: ‘Acanacajj mä wajjt'äwiwa jumataqui apayanitu, tata Esaú, Jacob sirvirimaw apayantam, jupasti khepatwa jutascaraqui’ —sasa.
19Khepa saririnacarusti uca quipcaracwa ewjjäna, saraquïnwa:
—Cunapachatejj Esaú jilajjajj jicjjatapjjätam ucapachajja, 20uca quipcaraqui sapjjam: ‘Jacob sirvirimajj khepat jutasqui’ —sasa.
Jacobosti chuymapanjja sascaraquïnwa: “Cuna wajjt'äwinactejj nayrakata apaycta ucanacampiw colerapjja apakä. Jupa pachparaquiw ucanacjja uñjani. Uqhamat inach waliqui catokasquitaspa” sasa. 21Uqhamapï wajjt'äwinacajj nayrakata saränjja, jupasti uca arumajj pachpa campamentopanacwa khepararaquïna.
Jacobojj mä angelampiw nuwasi
22Uca arumpachaw Jacobojj sartasisin pä warmipa, pä sirvientanacapa, tunca mayani wawanacapa, Jaboc sat jawir pata chekanjam maqhatayäna, 23take cunapatejj utjcän ucanacamppacha. 24Cunapachatejj Jacobojj sapaqui kheparjjän ucqhasti mä jakew jupampejj nuwasïna khanjtaniñapcama, 25ucampisa uca jakejj Jacobor jan atipjañjamätap uñjasinsti, lanqhu charampi, thejjnimpi jicthaptquis ucqhatwa nuwantawayäna, ucatsti uca ch'aqha mokojj jithinucutänwa, jupampi nuwascasinjja. 26Uqhamasti jakejj Jacoborojj sänwa:
—Antutjjeta, niyaw willjtanjje —sasa.
—Janitejj bendisquitätajja, janiw antutcämati —sasaw Jacobojj saraquïna.
27—¿Cuna sutinïtasa? —sasaw uca jakejj jisct'äna.
—Jacob satätwa —sasaw jupajj saraquïna.
28Uqhamasti jakejj sänwa:
—Janiw jichhajj Jacob satäjjätati. Sutimajj Israel satäjjaniwa, Diosampiw ch'ajjwtajja, uqhamarac jakenacampisa, ucatsti atipjtawa uca laycu —sasa.
29—Jichhajj jumajj saraquita, ¿cunas sutimajja? —sasaw Jacobojj jisct'araquïna.
Ucampisa uca jakejj saraquïnwa:
—¿Cunataquis sutejj yatiñ munta? —sasa.
Ucatsti uca jakejj ucqhanpachwa Jacoborojj bendisjjaraquïna. 30Jacobosti uca chekarojj Peniel sasaw suticharaquïna, saraquïnwa: “Diosarojj ajanuy ajanuw uñcatta, ucampisa jacascaractwa” sasa.
31Jacobosti Peniel chekatwa mistusincäna, inti jalsu horasaru. Thejjnipa usuchjatätap laycusti cojtasaw saräna. 32Ucatpï Israelan wawanacapajj jichhürcama thejjnincqui uca ancjja jan mank'apquitejja, Jacobon uca chekat usuchjatätap laycu.


text:
Génesis 2
1Uqhamaw alajjpachasa, acapachasa uqhamaraqui ucanacan take cunanacatejj utjqui ucanacasa tucuyatäjjäna. 2Pakallkör urusti Diosajj take luräwinacapwa tucuyäna, ucatsti samaränwa. 3Uca pakallköri urjja bendicïnwa, kollana uru sasaw saraquïna, uca urun take luräwinacapat samaratap laycu. 4Uqhamawa alajjpachana, acapachana lurasïwipajja.
Jaken Edén huertoncatapa
Cunapachatejj Diosajj alajjpacha, acapacha lurcatayna ucapachajj, 5janïraw alinacajj utjcänti, koranacasa janiraquiw oraketjja alircataynati. Dios Tatitusti janïraraquiwa jalljja orakeru puriycataynati, uqhamarus janiraquiw qhiti irnakerisa utjcänti. 6Ucampisa, oraketjja umaw mistüna, ucatsti orakerojj karpantaraquïnwa. 7Ucjjarusti Diosajj jakerojj lak'atwa luräna, nasapat phost'asinwa jacaña churaraquïna. Uqhamatwa jakejj jacjjäna.
8Ucjjarusti Tatitu Diosajj Edenat inti jalsu tokerojj mä huerto waquichäna. Ucaruraquiw uchäna cawquïri jaktejj jupajj lurcatayna ucjja. 9Uqhamaraqui Diosajj take casta suma frutanac achuri kokanac jilayaraquïna, ucanacasti mank'añataquïnwa. Uca huerto taypirusti jacañ koka uscuraquïna, uqhamaraqui asquimpi ñankhampi yatiñ churir koka uscuraquïna.
10Edenatsti mä jawiraw mistüna, ucasti huerto karparaquïna, uca chekatsti pusiruw jaljtaraquïna. 11Nayrïri jawirajj Pisón satänwa, uca jawirasti Havila sat tokwa muytaraqui cawqhantejj korejj utjqui uca cheka. 12Uca chekan utjir korejj sinti sumawa, uqhamaraquiw suma resinas utjaraqui, uqhamaraqui ónice sat kalasa. 13Payïri jawirasti Gihón satänwa, uca jawirasti Cus sat tokwa muytaraquïna. 14Quimsïri jawirasti Tigris sataraquïnwa, uca jawirasti Asiria toket inti jalsu tokeruw muytaraquïna, pusïri jawirasti Eufrates sataraquïnwa.
15Cunapachatejj Tatitu Diosajj jakerojj Edén huertoru usccatayna yapuchañapataqui, uqhamaraqui uñjañapataqui, 16ucapachasti aqham sänwa: “Aca huerton take kokanacat mank'asïta, 17ucampisa asqui uqhamarac ñankha yatiñ churir kokatjja janiw mank'ätati. Uca kokan achunacapjja jan mank'amti, mank'äta ucapachasti chekpachan jiwäta” sasa.
18Ucjjarusti Tatitu Diosajj saraquïnwa: “Janiw walïquiti jaken sapaquïñapajja. Nayajj jupataquejj mayni jupampi chica jaquiri, uqhamaraqui yanapt'iri lurarapï” sasa. 19-20Tatitu Diosasti lak'atwa take pampanquir animalanac luräna, uqhamarac jamach'inacsa; ucatsti jaken ucaruw apäna sutichañapataqui. Jakesti sutinac uscüna take uywañ animalanacarojja, take jamach'inacaru, uqhamaraqui pampan utjir animalanacarusa, ucatsti uca sutimpipuniw kheparjjapjjäna. Ucampisa uca animalanacatjja janiraquiw cawquïrisa jakeru yanapt'irjamajj utjcänti. 21Ucatsti Tatitu Diosajj jakerojj mä jach'a iqui puriyäna, iquiñcamasti mä jaraphi apsüna ucatsti wasitatwa janchipjja jist'thapjjaraquïna. 22Uca jaraphitwa Tatitu Diosajj mä warmi luräna, ucatsti chacharuw uñstayaraquïna, 23chachasti uñjasinjja saraquïnwa:
“¡Acapï chekpachansa janchejjat janchinejja, uqhamarac ch'aqhajjat ch'aqhanejja! Jupasti Warmi satäniwa, Diosajj chachat apsutap laycu” sasa.
24Ucatpï chachajj awquipsa, taycapsa jaytjjanejja, warmipampi mayachasjjañataqui, panpachanisti mä sapa jakequïpcaspasa uqhamäpjjaniwa.
25Chachasa, warmisa k'alalaquïsipcänwa, ucampisa janiraquiw cawquïrisa jupanacatjja uqhamätapatjja p'enkasipcänti.


text:
Wawanakataki kunaymana isinaka utji ukaxa 2 solisaki ukhama chimputa zapatillanaka ukaxa 200 solisampi alaña uka isi qhatuna ukatsti mirq’i sapatunaka utji sapuru qhaturu apanipxi yaqha jaya markanakata ukaxa taqi distrito qhatucha aka Tajana markana.
Ukhama aka Diario Correoxa aka jach’a “mercadillo ambulante” ukaru puriwa ukhama uñjata waranqa waranqa alasiri jaqinaka katuqapxi jichhuru ñä jak’a Nawirara phistaru ukatsti Machaqa mararu katuqawi.
Uka qhatuxa martisa uru ukatsti wirnisa uruna uñstayata apanuqapxi uka chiqana qhatuchata Mercado Héroes del Cenepa, uka markana distrito Gregorio Albarracín; mirkulisa urunaka, ukhama qhatuchata uka Mercado Primero de Mayo, ukhamaraki uka chiqa Centro Poblado Augusto B. Leguía; lunisa juywisa urunakaraki, ñä jak’a piluta anataña “La Bombonera” uka Machaqa marcana (Ciudad Nueva) ukatsti sawaru tuminku urunaka ukaxa kallinakaru qhatuchata uka chiqaru Tarata mistuña ukaru (“Salidad a Tarata”) Alto Alianza markana.
Uka qhatunakana utji chiqana isinaka aljaña, sinti jilpacha ukaxa juti americana uka chiqata, ukhama pataka pataka jaqinakawa wali thaqapxi, ukhama jisk’a qullqini jaqinakaxa thaqapxi ukatsti yaqha jaqinakaxa aski wali suma isisiña munasina, suma modelo utjiri layku, aski suma ch’ukuta uka layku, ukasti uka norteamericano qhatuna utji.
Jiliri apnaqiri uka Asociacion de Comerciantes Emancipacion Ciudad Nueva, jiqata Zenón Arana Tarqui, jupaxa siwa aka semana saraqatana aljañaxa pisikiwa, jichhasti aski ñä khusa jitxatawa aljaña.
NAWIRARANA. “Aka markana jaqinakaxa wali uñjatawa ukhama aka Nawirarana kunaymana utjiri alasiñataki, mirq’i isinaka, mirq’i sapatunaka, ukhama yaqha yänaka, ukhamaraki utji sapatillkama aljanña, anatañaka, qhanturi, qullinaka”, ukhama taqpacha utjiri jaqinakaru jawsaña aka phistana kunaymana utjirinaka alasiñapataki.
Taqpacha qhatuna aljañanakaxa sapuru aka pachata 6:00 uka 18:00 urasata qhatunakana llawirataniwa. Inasa aka Nawirara phistana aljaña urasanakaxa juk’ampi wayutataniwa ukhamaraki aljiriru alasirinakaru awatirixa qhawaskaniwa.
Yaqha chiqana utjarakiniwa villancico sasina sata ukatsti wajata Papanoel q’aspapa pä solisaru aljapxi ukatsti jisk’a qullinka aljapxi tunka solisaru pä tunka solisaru. Chiqanxa, uka mirq’i qulli, ukaxa kunjama phamillata jütchi ukhamraki yaqha jaya markata apanita, ukasta ukhama aka Tajna marka utanakana k’uchitatayiri.
Jani sinti qullqini jaqinakawa uka qhatunakampi wali k’uchisipxi, ukasti kunjama chika taypinakana aljañanaka uñstayata ukatsti yaqha taypina qhatuxa utjaskaki, kunaymana yänaka jakiñjama utji uka qhatunakana ukhama chaninakapasa wali wajata ukatsti aka phaxsina aka 25 uruna saraqata inasa khusa churañaspawa wawanakaru.


text:
SOCIEDAD - MARKACHIRINAKTUQITA
Jichha marax UMSA jach’a yatxatañ utanx janiw matrícula universitaria chanipax payllataxaniti
Publicado el 07/02/2013
Khitinakati Universidad
Mayor de San Andrés (UMSA) jach’a yatxatañ utan yatiqapki jupanakax jichha
marax janiw matrÃcula universitaria chanipx payllxapxaniti, inakiw yatiqirinakax
qilqt’ayasipxani.
Teresa Rescala, Universidad
Mayor de San Andrés, jilïr irpiripax yatiyawayiwa: “Resolución 605
kamachirjamax jichha marax aka jach’a yatxatañ utan yatiqirinakax inakiw qillqt’ayasipxani,
kunati janiw yatiqirinakan irpirinakapampis, yaqha jilïrinakampis aruskipt’atakiti. Mimärax pä tunka
paqalquni bolivianos payllapxänxa (Bs. 27). Jichhax iraqtayañaw amtataski, ukampis
sumpachaw aksatuqitix amuykipt’atarakini. Jach’a yatiqañ utanti qulqix jilpach
utjaspa ukjax iraqtayataspawa, ukaw sumpach uñakipt’atañapa”, sasa.
Maysatuqita, Teófilo Ticona, Honorable
Consejo Universitario (HCU) irpiripax arst’awyakirakitaynawa:
“nänakax janiw kuns
amtawayapkti, yatichirinakaw jan kuna payllañx amtasipki ukjamarus wakisispaw
titulación, valores académicos, comedor taqi ukanakax inakixañapa, jan kuna
payllasa. Ukstuqinakats sumpacharakiw amuykipt’añaspa”, sasina.


text:
Kuns mä sutix qillt`atapamp jakuwipamp uñast`ayäspa?. Walpin amuyt`ayistu kunjatix uka qillqatax cepa del virus de la influenza (flu) uka qillqatanakamp qillqataspa. Aka hemaglutinina de tu neuraminidasa (panpach sutinakax chhaxi usu “H” “N” ukham sutim uñt`tata) uka sutinakax yatiñapuniwa, ukhamarus Junta Porcina Nacional influenza sani [en] (PDF): usunakan sutipax yatiñax wali askiwa kunatix yatisax sumpin chiqaruk amuyt`asna.
Sañani: naysir pachana mara t`aq phaxin chhuxi usu aviar/porcina Ukhapachanxa, irnaqirinakax khaysa Trinidad y Tobago Venezuela uksar walpin chhuxi usu aviar ukat kutqatapxi. Ukampis mä delegación p`iqinchat Chinan irnaqir tuqit, Xi Jinping, irnaqirinak khaysa Haíti tuqit ukanak Trinidad y Tobago uksar purintawayäpxi ukhamarus jupanakax sawayäpxi: janiw kuna aycha, manq`a yanaka aka República Dominicana uksat mantañjañapakiti.
Aka wakisiwayi kunatix janiw sum jaqukipapxiti chino arut ingles arur Xinhua, ukaxa. Sawayapxi novelistamp bloguero canadiense [en] Crawford Kilian [en].
Kilian nayra uñjawipax ni 6 uru mara t`aqa phaxsin 2013 ukha pachaw amut`awatayna yatxatayna khaysa blog tuqipan akam uñast`atatayna “H7N9 Caribe tuqina?” [en] ukat jupax Trinidad Express uksar yatiyawiyatayna [en] akham p`iqinchata “chhuxi usu aviar qalltatapa jan jam chiqa”. Uka qillqatax sanwa “sospechoso” chhuxi usu Trinidad y Tobago tuqina, ukampis jiskt`ankax ukat qalltxiwa kunats 153 jaqinak p`iqinchat china irnaqir Xi Jinping Trinidad uksar nayrir pacha mara t`aq phaxsina jan examinatawayapxi mantas ukhaxa, yatiptanwa china uksanx chhuxi usu aviar ukat irnaqasipki.
Qillqatax ministro de Salud de Trinidad y Tobago ukar sutinchi sasa janiraw chhuxi usu aviar marqan utjiti, jan ukax uka usu aksatuqir mantanispaw kunatix Venezuela jak`akiwa.
Kawkhats qalltawayañani? ukham Kilian qilltawayi [en]. “ chino jaqinakax visitir Trinidad uksar H7N9 uka chhuxi usu ukampiw sasa jan jamakiw walikiti, jan ukax sapsna china irnaqir Xi yanapirinakapampix wallpa aljatat qulqi qatuqapxi. China uksäna janiw chhuxi usu aviar combatiskiti. China jaqi jiwatanaka, chhuxi usu aviar uka usuninak mayjakiw jan jamakiw amuyt`añaxa. Ukampis Venezuela uksan juk`am juk`am chhuxi usuninak uñstaski janiw H7N9 ni H5N1 ukaninipkiti.
Uka urpacha, Kilian yatiyi [en] kunjamat jan wali yatiyawi qalltawayi jikiniwayatayna: mä qilltawin aka agencia oficial de prensa de China, Xinhua, ukan akham p`iqinchatataskana “chhuxi usu aviar 724 Venezuela jaqinakar katunti”. Uka qillqatax parlani “virus de gripe aviar A/H1N1”: H1N1 chhuxi usu porcina ukawa janiw chhuxi usu aviar ukakiti. (chinun qillqatanakax Xinhua ukat khaya 28 ur llamayu phaxsint [zh] venezolanun chhusu usup sutipamp jakuwipamp uñast`ayani)
Blog Haiti Observer, Florida uksata, 7 ur mata t`aq phaxsin mä post ukana [en] pachpa pantajaw uñast`ayani aka jan wallpa aycha, kunayman yanak aychanak República Dominicana uksat mantanjañapataki, ukansti, qillqat sañ munanwa, chhuxi usu aviar (virus H1N1 virus) qalltatapata yatiyawiwa. Irurax diario haitiano en francés, Le Nouvelliste ukan qalltawayi.
[fr].
República Dominicana sapa mara 25 waranq waranq k`awna, kimsaqallq waranq waranq wallp Haíti uksax alji. 2008 maran República Dominicana uksan chhuxi usu aviar H2N2 [en] chhuxi usu aviar H2N2 utjanwa, juchhax dominican irnaqirinakax yatiyapxi jichhax janiw kuna chhuxi usu aviar uk aka marqan utjiti, uka phisqa chhuxi usut jiwatanakax chhuxi usu porcina ukat jiwawayapxi.


text:
Qamaqi
Qamaqi Tiwula Pampa anu Lari Achalari Antuku(kastilla aru: Zorro), aycha manq'iri, qullu tuqinakana utjir sallqa uywawa. Qamaqixa iwij jamasat lunthatasitamp jakiriwa. Ukjamarusa wali qamasanirakiwa.
Qamaqix achachilan anupawa. Ukatx sallqa, wati ukamat uñt'atarakiwa. Qamaqix lumasanak suma maratak ukjamarak jan wali maratak yatiyi. Qamaqix sum achuñatakix khakt'iwa, ukatax jan wali suma marañatakis sallat arsuraki. Qamaqix ch'uqi, apilla, jawasa lumasawa. Ukatx nayrïr aurunak lakan phaxsin jacharaki ukatx ukjaw yapu lumasar tukuraki.


text:
Levítico 15
Jakenacana yakhepa k'añunacapjjata k'omachäwinaca
1Tatitusti Moisesampiru, Aaronampiruw parläna; aqham saraquïnwa:
2“Israelitanacarusti aqham sapjjam: Cunapachatejj mä jakejj usutäsina jathapa aywiyani ucapachasti uca jakejj k'añut uñt'atäniwa. 3Jakesti k'añuta uñt'ataraquïniwa, cunapachatejj usutäsina jathap aywiyani jan ucajj janisa aywiycjjani ucqhajja. Ucampis k'añut uñt'ataquipunïniwa.
4“Cawqui chekarutejj uca jakejj iquini, ucan jathapa aywiyaraquini uca iquiñapasti k'añut uñt'ataraquïniwa. Cawqui chekarutejj uca jakejj kont'ani uca chekasti k'añut uñt'ataraquïniwa.
5“Cawquïritejj uca jaken iquiñapa llamct'ani ucasti, isipa t'ajjsokasjjañapawa, uqhamarac jupa quipcasa jarekasjjañaparaquiwa, ucampisa jayp'ucama k'añut uñt'ataquïscaniwa.
6“Cawquïri jaketejj uca aywiyiri jaken konuñaparu kont'ani ucasti, isipjja t'ajjsokasjjañapawa, uqhamarac jupa quipcasa jarekasjjañaparaquiwa, ucampisa jayp'ucama k'añuquipuniw uñjasiscani.
7“Cawquïritejj uca jatha aywiyiri jakeru llamct'ani ucasti isipjja t'ajjsokasjjañaparaquiwa, ucatsti jupa quipcasa jarekasjjañaparaquiwa, ucampisa k'añut uñt'ataquipunïscaniwa jayp'thapiñapcamajja.
8“Uca jatha aywiyiri usut jaketejj mayni k'oma jakeru thusjjatani, uca jakesti isinacapjja t'ajjsokasjjañapawa, uqhamarac jupa quipcasa jarekasjjañaparaquiwa, ucampisa k'añut uñt'ataquipunïscaniwa jayp'thapiñapcamajja.
9“Cawquïri monturatejj uca jatha aywiyiri jaken lat'jjatatäni ucasti k'añut uñt'atapunïniwa.
10“Cawquïri jaketejj uca jatha aywiyir jaken mä cuna kont'atapjjarusa llamct'ani ucasti k'añut uñt'atapunïniwa jayp'thapiñapcamajja.
11“Cawquïri jatha aywiyiri usut jaketejj amparapa jan jarekasisa yakha jakeru llamct'ani, uca llamct'at jakejja isipjja t'ajjsokasjjañapawa, jupa pachpas jarekasiñaparaquiwa, ucampis k'añut uñt'atäniwa jayp'thapiñapcamajja.
12“Uca jatha aywiyiri jaketejj mä ñek'e phuqhu llamct'ani, uca phuqhusti p'acjatäjjaraquiniwa; ucampisa maderat lurata yänacasti jarekatäjjaraquiniwa.
13“Uca jaketejj uca jatha aywiyañ usupata c'umarachasjjani ucapachasti pakallko urunacaw jact'asini k'omachasiñapataquejja, isinacapjja t'ajjsokasjjaraquiniwa, uqhamarac jupas jalsu umampiwa jarekasjjaraquini, ucapachaw k'omachatäjjaraquini. 14Quimsakallko ururusti pä paloma jan ucajj pä palom wawanacwa caturaquini, ucatsti ucanac apt'atajj Tatitumpi Jiquisiñ Carpäquis uca nayräjjaruw sararaquini, take ucanaca Tatitun nayrakatapana sacerdoter catuyjjañataqui. 15Sacerdotesti mayjja jucha luratat sacrificio loktjjaraquini, maysti takpacha nact'ayasaw loktjjaraquini. Uqhamatwa take uca k'omachasïwi lurañanacjja Tatitun nayrakatapana phokharaquini, uca jatha aywiyiri usun jaketaquejja.
16“Cunapachatejj mayni jakejj jatha ch'akarayasini ucapachasti take janchipwa umampi jarekasjjaraquini, ucatsti jayp'thapiñapcamajja k'añut uñt'ataraquïniwa.
17“Cuna isinacjjarutejj, jan ucajj mä lip'ichjjarusa uca jaken jathapajj ch'akjjatcani, ucasti umampi t'ajjsokatäjjañapawa ucanacasti k'añut uñt'atäjjaraquiniwa jayp'thapcama.
18“Mayni chachatejj mä warmimpi iquintani mayachasisa, uca khepatsti panpachaniw umampi jarekasjjapjjani, panpachaniraquiwa jayp'ucama k'añut uñt'ata kheparapjjani.
Warminacan k'añunacapjjata k'omachasïwinaca
19“Mayni warmitejj phajjsi wilapampïscani ucasti pakallko uruwa k'añut uñt'atäni. Cawquïritejj uca warmiru llamct'ani ucasti k'añut uñt'atäniwa, jayp'thapiñapcama.
20“Cawqhanacarutejj uca warmejj phajjsi wilanïcasina iquini uca iquiñapasti k'añut uñt'atäniwa.
“Cawqhanacarutejj kont'asiraquini, ucqhasti k'añut uñt'ataraquïniwa.
21“Cawquïritejj uca phajjsi wilani warmin iquiñapa llamct'ani ucasti isinacapjja t'ajjsokasjjañapawa, uqhamaraqui jupa quipcasa jarekasjjañaparaquiwa, ucatsti jayp'ucama k'añut uñt'ataquipunïscaniwa.
22“Cawquïritejj uca warmina mä cuna konjjatatapjjarusa llamct'ani ucasti isipjja t'ajjsokasjjañapawa jupa quipcasa jarekasjjañaparaquiwa, ucampisa jayp'ucamajja k'añut uñt'ataquipunïscaniwa. 23Uca warmin iquiñapsa jan ucajj mä cunapsa maynejj llamct'ani, ucasti k'añut uñt'ataquipunïscaniwa, jayp'thapcama.
24“Maynitejj uca phajjsi wilani warmimpi iquintani, uqhamarac uca phajjsi wila usupampisa chicachasiraquini, ucasti pakallko urunacaw k'añut uñt'ata jicjjatasiraquini, uqhamarac cawqui chekarutejj uca jakejj iquintcqui uca chekasa k'añut uñt'ataraquïniwa.
25“Mayni warmitejj wila sarayasini jan phajjsi usunïcasina, ucatsti uca wilapajj walja urunacaraqui uqham sarani, jan ucajj phajjsi wilapasa juc'ampi walja urunacampi sarascaquini ucapachasti, uca warmejj k'añut uñt'atäniwa uca wilapan sayt'añapcama, phajjsi wilanïcaspasa uqhama.
26“Cawqharutejj uca wila apayasir warmejj iccani, jan ucajj cunanacjjarutejj kont'ascani ucanacasti k'añut uñt'atäniwa, cunjämatejj phajjsi wilapan saratajj k'añut uñt'atäqui uqhama.
27“Cawquïritejj uca yänaca llamct'ani ucasti k'añut uñt'atäniwa. Isipjja t'ajjsokasjjañapawa, uqhamarac jupa quipcasa jarekasjjañaparaquiwa, ucampisa jayp'ucamajja k'añut uñt'ataquipunïscaniwa.
28“Cunapachatejj uca wilapajj sayt'jjani ucqhasti pakallko urunacaw suyt'ani, uca khepatjja k'omaw uñjasjjaraquini. 29Quimsakallko urunacarusti pä paloma caturaquini jan ucajj pä palom wawanacsa, ucatsti ucanacjja sacerdoten ucaruw apjjaraquini Tatitumpi Jiquisiñ Carpa nayrakataru. 30Sacerdotesti uca palomanacat mayjja jucha luratata sacrificiot loktjjaraquini, maynïrsti k'ala nact'ayasaw loktjjaraquini. Uqhamwa sacerdotejj phokhani Tatitun nayrakatapana uca wila apayasir warmin k'omachasiñapa toketjja. 31Uqhamatwa jumanacajj israelitanacatjja take k'añunacjja jayaru apanucjjapjjäta, jan jiwarapjjañapataqui cawqhantejj nayajj utjcta uca cheka k'añuchapjjatap laycu.”
32Acawa yatichäwinacajja cawquïri jakenacatejj usutäsinsa jan usutäsinsa jathanacapa aywiyasa sarnakapjjani, uqhamarac ch'akayapjjanisa ucanacataquejja, jupanacasti k'añut uñt'atäpjjaraquiniwa; 33uqhamaraqui cawquïri warminacatejj phajjsi wilanïpjje, jan phajjsi wilanïcasinsa wiljja sarayasipjje ucanacataquiwa. Take aca yatichäwinacasti chachanacataqui, uqhamarac warminacataquiwa; cawquïri chachanacatejj jatha aywiyasisa sarnakapjje, jan ucajj phajjsi wilani warmimpisa iquintapjje ucanacataquiwa.


text:
Japón: Oposición Ukatuqinkirinakax Anime Ukatx Manga Satäki Ukar Aynacht'ayañatakiw Kamach Utt'ayawimp Sarantapxi “Qhipartäwi”
Industria de anime ukax arsusïwa Tokion mä Kamachix uñt’ayasiski, ukxat arsusa waynanakar luräwinak aljatapata ururu urunwa uñt’ayapxi tunka editores satanakax janiw Tokion Internacional de Anime sat qhathur chikanchasipkaniti sasaw uñt’ayapxi [en].Tuistofera japonesa satax akatuqinx mä Togtter uñt’ayi [ja], 7-10 sipans aka paqanx wal uñt’ayasi.
Jichha Asia Oriental Histuryanaka
-
24 sata qallta phaxsi 2018Filipinas
Blog “Bien Chabacano” ukanx asiática ukan mä arup jach'anchayi español arump yanapt'asisa
-
20 sata qallta phaxsi 2018Japón
Japón markan expendedoras makinanakapaw kutt'ani — jichha mänx pizza-nakamp crepe-nakampi
-
10 jallu qallta phaxsi 2017Japón
Jisk’a wali asxarkañ japonés videonaka uñacht’ayapxäma
Aruskipäwimp qallantama
Categoria-naka
Uraqpachan yatiy
Jichha amuy qillqatanaka
Global Voices: Taqichiqatapxtwa, juk'amp sarantañatak yanapt'apxita
Wali askipuniw uraqpachan ukham may may markanakatpach irnqt'añaxa. Muy interesante trabajar sin importar las fronteras...
Anatäwin “gooooooool” qhichwa arun uñt'ayäwipa
Wali kust'atapuniwa. Muy interesante en idioma Quechua.
Yanapt’asiw amtax uraqpachat aynacht’at ayllunanakan janïr jan walt’äwinak purinkipan mapanak luri
El Proyecto es muy interesante, me dio gusto de traducir al Aymara. Pues que siga adelante...
YanapirinakaTaqpach yanapirinakar uñjama »
Audio
Phaxsin qillqatanaka
- sata qallta phaxsi 2018 2 Qillqatanaka
- anata phaxsi 2018 2 Qillqatanaka
- chinuqa phaxsi 2018 1 Qillqata
- jallu qallta phaxsi 2017 1 Qillqata
- lapaka phaxsi 2017 2 Qillqatanaka
- taypi sata phaxsi 2017 4 Qillqatanaka
- sata qallta phaxsi 2017 2 Qillqatanaka
- lakan phaxsi 2017 6 Qillqatanaka
- willka kuti phaxsi 2017 2 Qillqatanaka
- mara t'aqa phaxsi 2017 6 Qillqatanaka
- llamayu phaxsi 2017 8 Qillqatanaka
- qasäwi phaxsi 2017 3 Qillqatanaka
- achuqa phaxsi 2017 5 Qillqatanaka
- anata phaxsi 2017 7 Qillqatanaka
- chinuqa phaxsi 2017 7 Qillqatanaka
- jallu qallta phaxsi 2016 7 Qillqatanaka
- lapaka phaxsi 2016 1 Qillqata
- taypi sata phaxsi 2016 7 Qillqatanaka
- lakan phaxsi 2016 8 Qillqatanaka
- willka kuti phaxsi 2016 7 Qillqatanaka
- mara t'aqa phaxsi 2016 3 Qillqatanaka
- llamayu phaxsi 2016 6 Qillqatanaka
- qasäwi phaxsi 2016 4 Qillqatanaka
- achuqa phaxsi 2016 2 Qillqatanaka
- anata phaxsi 2016 6 Qillqatanaka
- chinuqa phaxsi 2016 12 Qillqatanaka
- jallu qallta phaxsi 2015 5 Qillqatanaka
- lapaka phaxsi 2015 6 Qillqatanaka
- taypi sata phaxsi 2015 9 Qillqatanaka
- sata qallta phaxsi 2015 10 Qillqatanaka
- lakan phaxsi 2015 7 Qillqatanaka
- willka kuti phaxsi 2015 12 Qillqatanaka
- mara t'aqa phaxsi 2015 9 Qillqatanaka
- llamayu phaxsi 2015 7 Qillqatanaka
- qasäwi phaxsi 2015 8 Qillqatanaka
- achuqa phaxsi 2015 4 Qillqatanaka
- anata phaxsi 2015 6 Qillqatanaka
- chinuqa phaxsi 2015 4 Qillqatanaka
- jallu qallta phaxsi 2014 5 Qillqatanaka
- lapaka phaxsi 2014 6 Qillqatanaka
- taypi sata phaxsi 2014 9 Qillqatanaka
- sata qallta phaxsi 2014 5 Qillqatanaka
- lakan phaxsi 2014 11 Qillqatanaka
- willka kuti phaxsi 2014 4 Qillqatanaka
- mara t'aqa phaxsi 2014 5 Qillqatanaka
- llamayu phaxsi 2014 11 Qillqatanaka
- qasäwi phaxsi 2014 9 Qillqatanaka
- achuqa phaxsi 2014 6 Qillqatanaka
- anata phaxsi 2014 11 Qillqatanaka
- chinuqa phaxsi 2014 11 Qillqatanaka
- jallu qallta phaxsi 2013 6 Qillqatanaka
- lapaka phaxsi 2013 5 Qillqatanaka
- taypi sata phaxsi 2013 4 Qillqatanaka
- sata qallta phaxsi 2013 11 Qillqatanaka
- lakan phaxsi 2013 11 Qillqatanaka
- willka kuti phaxsi 2013 12 Qillqatanaka
- mara t'aqa phaxsi 2013 6 Qillqatanaka
- llamayu phaxsi 2013 11 Qillqatanaka
- qasäwi phaxsi 2013 17 Qillqatanaka
- achuqa phaxsi 2013 19 Qillqatanaka
- anata phaxsi 2013 19 Qillqatanaka
- chinuqa phaxsi 2013 16 Qillqatanaka
- jallu qallta phaxsi 2012 14 Qillqatanaka
- lapaka phaxsi 2012 15 Qillqatanaka
- taypi sata phaxsi 2012 14 Qillqatanaka
- sata qallta phaxsi 2012 14 Qillqatanaka
- lakan phaxsi 2012 16 Qillqatanaka
- willka kuti phaxsi 2012 15 Qillqatanaka
- mara t'aqa phaxsi 2012 10 Qillqatanaka
- llamayu phaxsi 2012 14 Qillqatanaka
- qasäwi phaxsi 2012 17 Qillqatanaka
- achuqa phaxsi 2012 13 Qillqatanaka
- anata phaxsi 2012 9 Qillqatanaka
- chinuqa phaxsi 2012 14 Qillqatanaka
- jallu qallta phaxsi 2011 15 Qillqatanaka
- lapaka phaxsi 2011 11 Qillqatanaka
- taypi sata phaxsi 2011 12 Qillqatanaka
- sata qallta phaxsi 2011 13 Qillqatanaka
- lakan phaxsi 2011 19 Qillqatanaka
- willka kuti phaxsi 2011 13 Qillqatanaka
- mara t'aqa phaxsi 2011 14 Qillqatanaka
- llamayu phaxsi 2011 14 Qillqatanaka
- qasäwi phaxsi 2011 13 Qillqatanaka
- achuqa phaxsi 2011 15 Qillqatanaka
- anata phaxsi 2011 16 Qillqatanaka
- chinuqa phaxsi 2011 8 Qillqatanaka
- jallu qallta phaxsi 2010 12 Qillqatanaka
- lapaka phaxsi 2010 8 Qillqatanaka
- taypi sata phaxsi 2010 2 Qillqatanaka
- sata qallta phaxsi 2010 2 Qillqatanaka
- lakan phaxsi 2010 5 Qillqatanaka
- willka kuti phaxsi 2010 2 Qillqatanaka
- qasäwi phaxsi 2010 1 Qillqata
- achuqa phaxsi 2010 4 Qillqatanaka
- anata phaxsi 2010 2 Qillqatanaka
- jallu qallta phaxsi 2009 4 Qillqatanaka
- lapaka phaxsi 2009 3 Qillqatanaka
- taypi sata phaxsi 2009 2 Qillqatanaka
- sata qallta phaxsi 2009 1 Qillqata


text:
Wawanaka irpañataki mä markata mä marakaru permisos apsuñatakixa jach’a siqinakawa utji defensoria de la niñez y adolescencia terminal de buces La Paz tuqina, markachirinakaxa kulirapxiwa kunatix kimsa ventanillas wali phuqhawa janiwa jank’aki sarantkiti siqinakaxa sasaw arst’asiwayapxi
JACH’A SIQINAKAWA PERMISOS APSUÑATAKI UTJARAKI
Wawanaka irpañataki mä markata mä marakaru permisos apsuñatakixa jach’a siqinakawa utji defensoria de la niñez y adolescencia terminal de buces La Paz tuqina, markachirinakaxa kulirapxiwa kunatix kimsa ventanillas wali phuqhawa janiwa jank’aki sarantkiti siqinakaxa sasaw arst’asiwayapxi


text:
Isturyanaka Aka tuqita Tailandia
8 anata phaxsi 2017
Mä urux Bangkok markas yaqha Tailandia markan ayllunakapas ch’uxñakiw Google Maps ukan uñtasitayna
Kuna pachas Bangkok markanx walja quqanakanipxiritanxa? mayni Twitter apnaqiriw jiskt'asitayna.
21 lakan phaxsi 2016
Sudeste de Asia uksan jach'a timplunakapa
Asia markan kawkhans wali jach'a catedral jikxatapxasma, uraqpachan wali jach'a? sudeste de Asia uksan jikxatapxasma.
12 willka kuti phaxsi 2015
Sureste Asiático uksan 16 muspkay jamuqapa
Google Earth, ukax Sureste Asiático uksan jamuqanakap uñt'ayawayi.
27 anata phaxsi 2014
16 achuqa phaxsi 2013
Tailandia: Bangkok ukanx oposición uksatx akatjamat chhijlläwin atipjawapxi
Willtataw Sukhumbhand Paribatranakax chijllat uñjasiwayapxi Bangkok mark apnakañataki, kunati nayrurunakax atipt'ayasipxaniw sasaw sapxäna, ukat janiw ukar phuqhaskiti.
13 lakan phaxsi 2012
Video: Uraqpachan qhathunakan sarnaqkasa
Uraqpachan khawkha chiqankpasaya, qhathux kunayman saminakaniw apasiski. Salvador, Mexico, India, Indonesia ukat Tailandia uka markanakan qhathunakapan jamuqanak vidieonak uñjt'as chikancht'asinipxama.
29 jallu qallta phaxsi 2011
Thailand-an Uraq Jittatanakapa
Phisqa tunk maran Thailand chijinakat jiwatanakax phisqa patak jilanakaruw puriwayi. Jilïr irpirinakax jan walt'äwinakat pä tunk phisqan provincia-w t'aqhisisipkaki sasaw sapxäna. Mä waranq jil phamillaw...


text:
Éxodo 13
Jilïr tayna wawanaca loktapjjatapa
1Tatitusti Moisesarojj parlänwa aqham sasa:
2“Take jilïr wawanacjja nayaruw loktapjjetäta, israelitanacan take jilïr wawanacapajja nayanquiwa, uqhamarac uywanacan nayrïr kallunacapasa” sasa.
3Ucatsti Moisesajj israelitanacarojj sänwa: “Aca urutjja amtasipjjapunïtawa, aca uruwa Tatitojj ch'amapampi Egiptota apsunipjjtam, cawqhantejj t'akhesipcäyäta ucatjja. Uca laycusti janipuniwa levaduran t'ant'a mank'apjjätati. 4Jumanacajj mistunipcta uca urusti Abib phajjsinquiwa. 5Cunapachatejj Tatitojj puriyapcätam cananeonacana, hititanacana, amorreonacana, heveonacana, jebuseonacan orakenacaparu; cawquïr oraktejj awquinacamaru churañataqui arscäna, cawqhantejj leches misq'is umjam jalasqui uca orakeru purisajja aca phajjsina fiesta lurañjja amtasipjjapunïtawa. 6Pakallko uruwa jan levaduran t'ant'jja mank'apjjäta, ucampis pakallko uru purinjjepanjja Tatituru jach'añchasinwa fiesta lurapjjäta. 7Pakallko uruwa jan levaduran t'ant'jja mank'apjjäta, ucampis janiw cuna levaduras utjañapäquiti take orakpachana, ni levaduran t'ant'asa utjañapäquiti. 8Uca urusti wawanacamarojj sapjjätawa: ‘Acasti lurasiwa cunapachatejj Tatitojj jiwasaru Egiptota apsunquistu uc amtasiñasataqui’ sasa. 9‘Jumanacasti amparanacamaru, uqhamarac para patanacamaruw mä unancha apapjjäta, ucawa amtayapjjätam Tatitun camachipat parlapjjañamataqui, jupawa jach'a ch'amapampi Egipto marcatjja apsunipjjtamjja. 10Uca laycuwa jumanacajj aca fiesta sapa mara lurapjjäta.’
11“Cunapachatejj Tatitojj cananeonacan orakepar puriyasina uca orake jumar churcätam cunjämtejj awquinacamar arscäna uqhamarjama ucqhasti, 12loktjjapjjätawa take jilïr yokall wawanacama, uqhamarac uywanacan nayrïr orko kallunacapsa, take ucanacajja Tatitunquiwa uca laycu. 13Ucampis asnona nayrïr kallupa lantsti mä orko ovej kallu churapjjäta, jan mä oveja churapcäta ucajja uca asno kalljja cuncat k'ewinucjjäta. Uqhamarac sapa mayni jilïr wawanacam lantjja mä ofrenda churapjjaraquïta uqhamat khespiyañataqui. 14Ucampisa khepärmanthitejj wawanacamajj jisct'apjjätam: ‘¿Cunatsa aqham lurapjjta?’ sasa, ucqhajja sapjjätawa: ‘Tatituw ch'amapampi Egipto marcana t'akhesis jacañatjja apsunipjjetu. 15Faraonajja chuymapa kalarayascäna jan jiwasar antutaña munatapatsti Tatitojj egipcionacana jilïr tayna wawanacapwa jiwarayäna, uqhamarac uywanacapan nayrïr kallunacapsa. Ucatwa jiwasanacajj animalanacasana nayrïr orko kallunacapjja Tatiturojj loktjjtan, uqhamarac jilïr tayna wawanacas spiyañataquejja mä ofrenda loktaractanjja. 16Ucampis aqhama lurañajja amparanacamaru, uqhamarac para patanacamaruw mä unancha apapjjäta, ucatsti aca fiesta lurapcäta ucqhajja amtayapjjätamwa Tatitojj ch'amapampi Egipto marcat jumanacaru apsunitapa.’ ”
Kenayampi, ninampiw israelitanacar irpi
17Cunapachatejj faraonajj israelitanacar sarjjer antutjjäna ucqhasti, Diosajj janiw filisteonacan marcaparu sarqui uca thaquinjam irpcänti, uca thaquisti chekaquiw saräna. Jupasti amuyänwa israelitanacajja janiw nuwasiñ munapcaspati, cuna ratotejj nuwasiñajj utjcaspa ucqhajja, jan ucasti Egiptoruquiw cutt'aniñ munjjapjjaspa uca. 18Ucatwa wasaranjama muytayäna Mar Rojo sat kotaru sarqui uca thaquinjama.
Israelitanacajj Egiptotjja wali armantataw mistsuwayapjjäna. 19Moisesasti sarjjasinjja apawayjjaraquïnwa Josean ch'aqhanacapjja. Joseasti jaccasinjja israelitanacarojj juramento lurayäna uqhama lurapjjañapataquejja, sänwa: “Diosaw jumanacarojj yanapapjjätam, ucampis nayan ch'aqhanacajj-jja acatjja apawayjjapjjätawa” sasa.
20Israelitanacajj Sucot sat chekat mistuwayasinsti Etam sat chekaruw puripjjäna, ucqhatwa wasarajj kalltawayjje. 21Tatitusti jupanacan nayrakatapwa saräna, urojja mä kenayanjamaw saräna thaqui uñacht'ayañataqui, arumasti mä ninaraquiw khant'äna. Uqhamatwa jupanacajj sarapjjäna uruy aruma. 22Uca kenayasti janiw chhaktcänti jan ucasti jupanacan nayrakatapwa saräna urojja, uqhamarac ninajja arumaraquiw jupanacampi sararaquïna.


text:
Levítico 23
Tatitur fiestachañanacjjata
(Nm 28.16-25)
1Tatitusti Moisesaruw parläna; aqham saraquïnwa:
2“Israelitanacarusti aqham saraquim: Acnïri urunacaw Tatitutaqui sata yakhachata urunacajja, jumanacasti uca urunacanwa kollana tantachasïwinaca lurasa tantacht'asipjjäta.
3“Sojjta uruw irnakañamjja lurasïta, ucampisa pakallko uru puripansti uca urojj janipuniw cuna luräwsa lurätati; uca urojj samaraña urüniwa, uca urusti suma kollana tantachasïwi lurasaw tantacht'asipjjaraquïta. Cawqhansa jacascam, uca urojj Tatitun urupapunïniwa, Tatituta amtasiraquïta.
4“Acanacaraquiwa kollana urunacajja uqhamat Tatituru yupaychasa kollana tantachasïwinac lurapjjañamataqui, uca urunacaw jumanacajj tantacht'asipjjaraquïta.
5“Kalltïri phajjsina tunca pusini uru sarakataru, jayp'thapirusti pascua fiesta lurapjjäta Tatitut amtasisa.
6“Uca pachpa phajjsina tunca pheskani uru sarakatarusti, jan levaduran t'ant'anaca mank'aña fiesta amtapjjaraquïta. Pakallko urunacaw jan levaduran t'ant'a mank'apjjäta. 7Kallta urusti mä kollana tantachasïwi lurapjjäta. Uca urusti janipuni cuna casta irnakañanacsa lurapjjamti. 8Pakallko urunacaw Tatiturojj ofrendanaca nact'ayasin loktapjjäta, pakallko uru purinjjepansti mä kollana tantachasïwi lurapjjäta. Janipuniw uca urojj cuna casta irnakañanacsa lurapjjätati.”
Cosecha kallta
(Nm 28.26-31)
9Tatitusti Moisesaruw parläna; aqham saraquïnwa:
10“Israelitanacarusti aqham saraquim: Cunapachatejj jumanacajj cawquïri oraktejj churapcäma ucaru mantapjjäta ucanwa, trigo apthapipjjäta, ucapachasti nayrïri markjja sacerdoteruw churapjjäta. 11Samaraña uru pasatatsti khepürojja sacerdotejj Tatituruw mä suma k'apquiri ofrendäcaspasa uqhama churjjaraquini, uqhamat jumajj catokatäñamataqui. 12Uca pachpa uru cunapachatejj uca trigo marka churapcäta uca urusti mä marani oveja churapjjaraquïta, uca ovejasti jan cuna camacht'ata k'oma ovejäñaparaquiwa, ucasti Tatitutaqui nact'ayasina loktatäñaparaquiwa. 13Uqhamarusa pusi kilo chicatani suma jac'u apanipjjaraquïta, ucasti aceitempi chaputäñapawa, Tatitutaqui nact'ayasin loktatäjjaraquiniwa. Uqhamarusa mä litro vinompi apapjjaraquïta, ucasti Tatitutaqui wartataraquïniwa. 14Jumanacan Tatitun ucaru ofrendanacama apañcamasti janiw t'ant'a mank'apjjätati, janiraquiw trigo jamp'itsa ni trigsa mank'apjjätati. Acasti jumanacataquejj wiñaya leyiwa awquinacamataqui, wawanacamataquiraqui; cawqhansa jacasipcam jumanacajja.
15“Cunürutejj jumanacajj uca trigo markanaca apapcäta Tatituru mä suma ofrendäcaspasa uqham loktañataqui, samaraña uru pasatata, khepürutjja pakallko semananaca pasayapjjäta. 16Ucatsti samaraña uru phokhasjjepana, uca pakallko semanarusti mä urumpi yapjjatapjjäta, ucampiw pheska tunca urunacajj phokhasjjaraquini. Ucapachaw jumanacajj Tatituru machaka trigotjja mä ofrenda loktapjjäta, 17utanacamatsti pä suma t'ant'anaca apapjjaraquïta, uca t'ant'anacasti suma trigota levadurani luratäñapawa, sapa t'ant'asti niya pusi kilonjamaraquïniwa, ucasti nayrakata achunacata loktäwiraquïniwa, Tatitutaqui. 18Uca t'ant'anacampi chicsti pakallko orko ovejanacwa apapjjaraquïta, ucanacasti mä marani kallunacäñapawa, uqhamaraqui c'umara jan cuna camacht'ata kallunacaraqui; mä orko vacampi, uqhamarac pä orko ovejanacampi, ucanacasti Tatitutaqui k'ala nact'ayasin loktataraquïniwa, uca naqhata ofrendasti Tatitutaqui suma k'apquiri ofrendaraquïniwa; cuntejj jumanacajj granonacatsa, uqhamarac vinotsa ofrenda loktapcäta ucanacatjja.
19“Jucha luratanacatsti mä cabrito sacrificiot loktapjjaraquïta, uqhamarac pä orko ovejanaca sumancthapiñataqui ofrendanaca loktapjjaraquïta, uca ovejanacasti mä marani ovejanacäñapawa. 20Sacerdotew uca uywanacjja loktaraquini, Tatitun nayrakatapana jupataquejj mä suma k'apquiri ofrendäcaspasa uqhama, cuna t'ant'anactejj apanipcäta, uqhamarac pä ovejanactejj apanipcäta ucanacampi chicwa loktapjjäta. Ucanacasti Tatituru loktataraquïniwa, ucatsti sacerdotetaquëjjaraquiniwa.
21“Uca urusti jumanacajj mä suma kollana tantachasïwi lurapjjäta, janiraquiw uca urojj ni cuna casta irnakañsa lurapjjätati. Aca leyisti jumanacataquejj wiñayataquiwa, awquinacamataqui, uqhamarac wawanacamataquisa; cawqhansaya jacasipcam jumanacajja.
22“Cunapachatejj cosecha horasajj purinjjani ucapachasti yapumatjja jan trigjja jan mayani apthapisimti, janiraqui k'ala chhajjmthapisimti trigo puyanaca jalaktirinacjja. Ucanacajja pobrenacataqui, uqhamarac jaya marcat jutiri jakenacataquiw jilt'ayäta. Nayätwa jumanacana Tatitu Diosamajja.”
Trompetanacampi lurañ fiesta
(Nm 29.1-6)
23Tatitusti Moisesaruw parläna; aqham saraquïnwa:
24“Israelitanacarojj aqham saraquim: Pakallko phajjsi sarakatarusti, jumanacajj samarañ uru uca phajjsi kalltanja lurapjjäta, ucatsti suma kollana tantachasïwi lurapjjaraquïta, amtasiñataqui, trompetanaca uca urojj phust'apjjaraquïta. 25Uca urojj jumanacajj Tatituruw mä suma naqhata sacrificio loktapjjaraquïta, janiraquiw uca urojj ni cuna casta irnakañsa lurapjjätati.”
Juchat pampachatäña catokañ uru
(Nm 29.7-11)
26Tatitusti Moisesaruw parläna; aqham saraquïnwa:
27“Uca pachpa pakallko phajjsi sarakatansti, tunca uru sarakatarojja, jumanacajj mä suma kollana tantachasïwi lurapjjäta, uca urusti ayuno lurapjjäta, uqhamarac Tatitutaquisti mä ofrenda nact'ayasina sacrificiot loktapjjaraquïta. 28Uca urusti janipuni cuna casta irnakañanacsa lurapjjamti, uca urojj juchat pampachatäña urütap laycu, jumanacasti uca uruw Tatitu Diosamatjja juchat pampachatäña catokapjjäta. 29Qhititejj uca uru jan ayuncani ucasti, qhitïscpasa, jakenac taypitjja apanucutäjjaniwa. 30Uqhamarac qhititejj uca urojj cuna casta irnakañsa lurcani, qhitïscpasa, ucasti jiwayatäjjaniwa.
31“Janipun uca urojj cuna casta irnakañsa lurapjjamti. Aca leyejj jumanacataquejj wiñayataquïniwa, awquinacamataqui, uqhamarac wawanacamataquisa; cawqhansaya jumanacajj jacasipcam. 32Jumanacataquisti uca urojj samaraña urüniwa, uqhamarac ayunaña ururaquïniwa, uca ursti kalltapjjaraquïtawa uca phajjsina llätunca uru sarakataru. Jayp'u chekatwa kalltapjjäta, ucatsti khepüruwa tucuyjjapjjaraquïta, pachpa jayp'u chekaruraqui.”
Chhujllanacan fiestapa
(Nm 29.12-40)
33Tatitusti Moisesaruw parläna; aqham saraquïnwa:
34“Israelitanacarusti aqham saraquim: Uca pachpa pakallko phajjsi sarakatarusti, uca phajjsina tunca pheskani urunaca sarakatarojja, pakallko urunacaw mä fiesta lurapjjäta, ucasti chhujllanacan fiestapa sataraquïniwa, Tatitut amtasiñataqui. 35Uca fiestana kallta urupasti mä suma kollana tantachasïwi lurapjjaraquïta. Janiraqui uca urojj cuna casta irnakañsa lurapjjamti. 36Uca pakallko urunacasti ofrendanacwa Tatituru loktasa naqhayapjjaraquïta, ucat quimsakallko ururusti mä suma kollana tantachasïwi lurapjjaraquïta, uqhamarac Tatitutaquisti mä loktäwi nact'ayapjjaraquïta. Uca urusti kollana tantachasïwi uruwa, janipuniw uca urojj ni cuna casta irnakañsa lurapjjätati.
37“Take uca urunacasti Tatitutaqui sataraquiwa, jumanacasti uca urunacanjja mä suma kollana tantachasïwinacwa lurapjjäta, uqhamarac uca urunacajj Tatituruw ofrendanac nact'ayasin loktapjjaraquïta, takpach naqhata ofrendanaca, granonacata ofrendanaca, uqhamarac sacrificionaca, vinota ofrendanaca; cunjämarutejj sapa uru waquiscani uqhamarjama. 38Jumanacasti uca churäwinacjja, cuntejj Tatituru chuymanacamatjama loktapcäta ucanacat sipan yakhwa aca arsüwinacjja loktapjjätajja.
39“Uca pakallko phajjsi sarakatarusti, tunca pheskani uru purinipansti, cunapachatejj jumanacajj cosechanacama apthapisjjapjjäta ucapachasti jumanacajj mä fiesta lurapjjäta pakallko urunaca, Tatitutaquiw uca fiesta lurapjjaraquïta. Ucapachasti kallta uruw samarapjjäta, uqhamarac quimsakallko uru purinipansa samarapjjaraquïtawa. 40Kallta urusti kokanacatjja cawquïri frutanacatejj sumäcani ucanacwa apakapjjäta, uqhamarac palmera ramanaca, ucjjarusti wali ch'ojjña kokanacatsa, saucenacatsa ramanaca apakapjjaraquïta, ucatsti pakallko urunacaraquiw Tatitun nayrakatapan cusisipjjäta, jupasti jumanacan Tatitu Diosamawa. 41Sapa mararaquiwa, pakallko phajjsi sarakatarojja, pakallko urunaca fiesta lurapjjäta, uca fiestasti Tatitutaquiraquïniwa. Aca leyisti wiñayataquiraquiwa, awquinacataqui, uqhamaraqui wawanacataquisa. 42Uca pakallko urunacasti take jumanaca, cawquïrinacatejj nacïwitpacha israelitanacäpjjta ucanacasti chhujllanacanwa jacapjjäta, 43uqhamata take wawanacamajj yatipjjañapataqui nayajj cunapachatejj israelitanacaru Egiptot apsuncta ucapachajj chhujllanacan jacayatajjäraqui. Nayätwa jumanacan Tatitu Diosamajja.”
44Uqhamwa Moisesajj israelita jakenacarojj yatiyäna cuna urunacatejj fiestajj lurañäcäna ucanac toketjja, uca fiestanacasti Tatitutaqui satapuniraquïnwa.


text:
Chukiagu markasaxa aka phaxsinxa pä pataka kimsaqallquni maranaka Grito Libertario utjatapata amtani
La Paz, 10 Jul. — Aka jutiri tunka suxtani urunaka maykipawaykipana aka willka kuti phaxsinxa Chukiagu markaxa pä pataka kimsaqallquni maranaka grito libertario uka ch’axwawinaka aski jakaña jikxatañataki t’akutapa amtani. Jiwasaxa suyunakapata yatxatañani.
URAQIPANA JALJAWI
Departamento La Paz sata markasaxa chiqasa pä tunka suyuniwa. Uka taypinxa municipios, markanakaru, ayllunakaru jaljatawa.. Uka suyunakaxa junt’u, qhirwa ukhamaraki thaya uraqinakawa.
ACHUWI UKHAMARAKI UYWACHAWI
Aka markanxa kunaymana achunakawa achuqt’i kunatixa muxsa, ch’uxña achunaka, juyranaka uka kipkarakiwa kunaymana uywanakasa uywachatarakixa.
ARUNAKAPA
Aka markanxa jilpachaxa markachirinakaxa kimsa pusi arunakata arst’asiripxiwa kunatixa castellano wasa aruta, ingles sata anqaxa markankiri aruta ukampisa qhichwa uka kipkaraki aymara aruta arst’asiripxiwa.
SARAWINAKAPA
Aka markanxa aymaranaka ukhamaraki qhichwanakaxa qamasipkipanxa kunaymana sarawinakanipxiwa. Pachamamaruwa yäqapxi achuqt’ayatapa achunaka. Uka yäqawixa wilanchanakampi, waxt’anakampi, astanakampi yupaychasina.
PHUST’AWINAKAPA UKHAMARAKI ISISIWINAKAPA
Phust’awinakapa pachan pachaniwa sañani: thaya pachatakixa utji, juyphi pachatakixa utji, jallu pachatakixa utji, juk’ampinakampi ukasti askina yapuchawiru ch’amanchasina. Isisiwinakapaxa pachpa amparanakapampi ukhamaraki uywanakapana t’arwanakapata lurt’atawa.
EAN Ayamara / Mary Tuco